Foto: Aleksandar Ilic / youtube\nSvlačionica niškog Radničkog\nSvlačionica Nišlija se nalazi u stanju raspadanja i predstavlja pravi, tužan odraz situacije u našem fudbalu...\nNe postoje osnovni uslovi za normalno funkcionisanje, ali i pored svih muka, Radnički cilja visok plasman u Superligi.\n"Ciljevi su uvek najviši, plasman u plej-of, u kom je sve moguće, što bolji plasman i vrh tabele. Ne mislim da su ostali klubovi bolji od nas, osim dva-tri koja se izdvajaju. Tim ima kapacitet da pruži odlične partije", rekao je predsednik Radničkog Radan Ilić.\nRadnički posle 22 kola ima 32 boda i šesti je na tabeli Superlige.\nKlub su u zimskom prelaznom roku napustili Anton Zemljanuhin, Marko Blažić, Ivan Pejčić i Miloš Krstić, dok je neizvestan ostanak još dvojice igrača, Vladimira Bogdanovića i Nikole Ašćerića.\nBogdanović u ugovoru ima opciju da može da ga raskine ako vrati sav novac koji je primio tokom boravka u Nišu, što je oko 11.000 evra, dok je Ašćerić zvanično podneo zahtev za raskid ugovora.\nPrema rečima prvog čoveka kluba sa Čaira, Ašćerić je tužio Radnički zbog neisplaćenih doprinosa, iako u to vreme nije imao radnu knjižicu, tako da očekuje da odluka bude doneta u korist Radničkog.\nTrener Milan Rastavac je naveo da Ašćerić neće biti u timu, ali da će biti vraćen ako povuče zahtev za raskid ugovora.\n"Ne znam da li je to bilo neminovno ili ne, moraćete da vidite sa njim koji su razlozi. Od kluba je dobio signal da povuče zahtev ako želi da ostane. Za sada je pri odluci da proba da dobije spor na arbitraži", dodao je Rastavac.\nTrener niškog Radničkog Milan Rastavac\nKako je rekao predsednik kluba, klub je prilično stabilan, iako se bivšim igračima duguje 170.000 evra. Ilić je kazao da je odlučeno da se prvo isplate sadašnji prvotimci.\n"Bili smo u dilemi da li da plaćamo stare igrače ili one na koje se sada oslanjamo. Da smo platili stare, ostavili bismo prvi tim bez plate, a oslanjamo se na njih. Tim je dobio sve što mu pripada, obezbedili smo i premije, 200 evra za pobedu kod kuće protiv Javora. Biće isplaćeno ili vraćeno na račun kluba ako ne pobedimo", kazao je Ilić.\nOn je dodao da Radnički ima plejadu mladih igrača i da bi dovodjenjem novih potiskivao sopstvene talente.\n"Daćemo šansu našim igračima, omladinskoj školi", dodao je prvi čovek niškog kluba.\nPrema njegovim rečima, problem je i to što oni kojima ističe ugovor na leto ne žele da ga produže, iako je klub spreman na to, jer ti igrači čekaju bolju ponudu pošto znaju da Radnički želi da nastavi saradnju sa njima.\nPrvi rival Radničkom u nastavku sezone biće Javor, a utakmica će se igrati u nedelju od 14 časova. Od fudbalera koje ima na raspolaganju, trener Rastavac neće moći da računa na suspendovanog Nemanju Lakić-Pešića, kao i Miloša Živkovića zbog povrede palca na nozi.


Realizacija projekta "Ambasadori prevencije ovisnosti" - IlijasNet\nIlijasNet/BiH/Realizacija projekta “Ambasadori prevencije ovisnosti” *Arhiva\nRealizacija projekta “Ambasadori prevencije ovisnosti” *Arhiva\nNastavljajući dobru praksu saradnje sa predstavnicima lokalne zajednice i nevladinim organizacijama, predstavnici Uprave policije MUP-a Kantona Sarajevo su na poziv nevladine organizacije za prevenciju ovisnosti “NARKO-NE“ iz Sarajeva, u periodu od 21. – 23.01.2020. godine, učestvovali u realizaciji projekta „Ambasadori prevencije ovisnosti“.\nNaime, pomenuta nevladina organizacija je, u saradnji sa Asocijacijom socijalnih radnika Kantona Sarajevo, organizirala trodnevnu edukaciju iz oblasti prevencije svih vrsta ovisnosti.\nOsnovni cilj projekta jeste poboljšanje stručnog pristupa prevenciji ovisnisnosti djece i omladine, te promoviranju zdravih životnih stilova i navika kao i razvijanje kritičkog načina razmišljanja i stavova prema svim vrstama ponašanja i navika rizičnim po fizičko i duševno zdravlje. Poseban naglasak je stavljen na one najopasnije i trenutno najprisutnije oblike ovisnosti, a to su, osim zloupotrebe opojnih droga, kockanje, klađenje, nargila, nesvrsishodna upotreba smartphone-a itd. Nastavu, koju su vodili kvalificirani predavači i instruktori iz različitih oblasti, je pohađalo 20 učenika srednjih škola i 30 stručnih lica iz institucija i organizacija sa područja Kantona Sarajevo, a čija su osnovna djelatnost obrazovanje, zdravstvo, socijalna zaštita i sigurnost.\nSvi učesnici će tokom narednog perioda moći da samostalno provode kreativne aktivnosti na prevenciji ovisnosti i unapređenju zdravlja djece i omladine.


Srbija ogorčena zbog izveštaja Evropskog parlementa | INFO 24\nSrbija ogorčena zbog izveštaja Evropskog parlementa\nEvroparlamentarci su se izgubili u prostoru i vremenu, oni su izgleda čitali neki izveštaj iz 2011, a ne iz 2021, poručio predsednik Vučić. Šefovi kritikovanih resora tvrde da su ocene tendenciozne\nTempo pregovora Srbije o pristupanju EU diktiraće normalizacija odnosa između Beograda i Prištine i poštovanje elementarnih prava u zemlji, osnovna je poruka izveštaja o napretku naše zemlje koji je upravo usvojio Evropski parlament. Od Srbije se traže konkretni rezultati u pravosuđu, slobodi medija i borbi protiv korupcije, pozdravljaju se ekonomski pokazatelji i učešće u regionalnoj saradnji, ali i dele političke packe za pojedine slučajeve.\nPredsednik Aleksandar Vučić poručio je da su u tom dokumentu “ogoljene laži” i da su se poslanici EP “izgubili u vremenu i prostoru”.\n– Oni su izgleda čitali neki izveštaj iz 2011, a ne iz 2021. godine – prokomentarisao je Vučić i posebno naveo “nedostatak medicinske opreme” koji se pominje u izveštaju.\n– Mi testiramo više nego 80 odsto država EU, a oni nas osuđuju! Nemamo nedostatak bilo kakve opreme, sada imamo 500 respiratora u magacinu baš zato jer se nismo oslanjali na njih. Ovo je narodu dovoljno da vidi kakvim se ogoljenim lažima služe – izjavio je predsednik, uz opasku da je ponosan na deo izveštaja kojim se izražava zabrinutost zbog “kampanje kojom se delegitimiše nezavisnost Kosova”.\nIzjava potpredsednice Vlade Republike Srbije i ministra kulture i\ninformisanja Maje Gojković povodom donošenja Rezolucije Evropskog parlamenta:\n„Srbija vrlo savesno i konstruktivno pristupa putu ka Evropskoj uniji i zato iznenađuje usvojena Rezolucija EP koja sadrži oštre ocene donete na Osnovu izveštaja izvestilaca za Evropski parlament za Srbiju Vladimira Bilčika. Izveštaj EP u kome se od Republike Srbije traže ,,ubedljivi rezultatiˮ pogotovo u oblastima pravosuđa, slobode izražavanja i borbe protiv korupcije i organizovanog kriminala deluje neusaglašeno sa činjeničnim\nstanjem u našoj zemlji.\nJedna od oblasti zbog koje se Srbiji upućuju kritike vezana je za medije. Napadi na novinare su neprihvatljivi, a to dokazujemo i konkretnim delovanjem i ostvarenim rezultatima ne samo Ministarstva kulture i informisanja nego i cele Vlade koji se ogledaju u brojnim aktivnostima na unapređenju ne samo medijske scene nego i dijaloga na njoj. Akcioni plan za Medijsku strategiju, formiranje Radne grupe za implementaciju tog Akcionog plana i Medijske strategije, kao i formiranje Radne grupe za bezbednost i zaštitu novinara pokazuju da smo posvećeno prišli unapređenju medijskih sloboda i slobodi izražavanja u skladu sa vrednostima koje zastupa EU.\nBez obzira čime je motivisan ovakav ton poruke evropskih parlamentaraca, Srbija ostaje dosledna izgrađivanju demokratskog društva, a samim tim i svom evropskom putu.ˮ\nPokrenimo se za “Sat za našu planetu”


U protekloj sedmici sprovedeno je 1.050 inspekcijskih kontrola poštovanja preventivnih mera u ugostiteljskim objektima u Srpskoj, od čega su kod njih osam utvrđene nepravilnosti pa su i kažnjeni sa ukupno 4.500 evra (9.000 KM), dok je za jedan objekat izrečena mera zabrane rada.\nU okviru sprovođenja navedenih mera, do sada je obavljeno 24.200 inspekcijskih kontrola, u kojima su izrečene kazne u iznosu od oko 365.000 KM, dok je za 30 objekata izrečena mera zabrane rada, saopštili su iz Inspektorata RS, piše Srpskainfo.\n– Generalno, privredni subjekti su pokazali odgovornost, spremnost za saradnju i sprovođenje preporuka i uputstava zdravstvenih stručnjaka o merema kojih se trebaju pridržavati, s ciljem nesmetanog rada i suzbijanja bolesti izazvane virusom korona. Na osnovu navedenih pokazatelja, može se konstatovati da su pojačan inspekcijski nadzor i preduzimanje oštrijih mera prema nesavesnim pojedincima koji krše zakon, rezultirali smanjenjem broja kontrola sa utvrđenim nepravilnostima. Inspekcija i u narednom periodu nastavlja sa pojačanim kontrolama na terenu. Pojedinci koji svojim neodgovornim ponašanjem budu ugrožavali zdravlje stanovništva snosiće posledice u skladu sa zakonom – naglašavaju u Inspektoratu RS.\nS obzirom na to da je epidemiološka slika pogoršana, još jednom su pozvali građane i privredne subjekte da prevenciju stave na prvo mesto i da na svom primeru pokažu odgovornost u ponašanju.


Otkrivena bomba Al-Kaide\nAmerički sekretar za odbranu, Lion Paneta istakao da SAD moraju da budu na oprezu\nAmerički funkcioneri kažu da su sprečili pokušaj Al-Kaide da podmetne bombu u neki avion na liniji ka Sjedinjenim Državama.\nVlasti u Vašingtonu kažu da je jemenski ogranak Al-Kaide nameravao da pošalje svog bombaša-samoubicu na neki let prema Sjedinjenim Državama sa eksplozivom skrivenim u donjem vešu.\nPlan je otkriven i bomba je zaplenjena pre nego što je mogla da ugrozi neki avion.\n"Američka vlada kaže da plan nije sproveden jer je imala unutrašnje informacije, unutrašnju kontrolu. To nagoveštava da su imali nekoga unutra ko nije dozvolio da se to dogodi", izjavio je bivši savetnik za borbu protiv terorizma, Ričard Klark.\nU saopštenju Saveta za nacionalnu bezbednost u Beloj kući, koji je objavljen u ponedeljak, navodi se da je predsednik Obama bio obavešten o toj zaveri u aprilu i da je redovno primao informacije o njenom razvoju.\nAmerički sekretar za odbranu Lion Paneta rekao je da Sjedinjene Države moraju i dalje da budu na oprezu zbog mogućih napada.\n"Ne želim da komentarišem specifične tajne operacije ali mogu da kažem da Sjedinjene Države vode niz operacija protiv Al-Kaide i njihovih terorističkih saveznika koji žele da nas napadnu. Taj incident jasno pokazuje da ova zemlja mora i dalje da bude budna prema onima koji žele da je napadnu, a mi činimo sve što je potrebno da Amerika bude bezbedna“, rekao je Lion Paneta.\nAgencija Asošijeted pres navodi da je potencijalni napadač baziran u Jemenu i da je plan trebalo da bude sproveden povodom prve godišnjice ubistva Osame bin Ladena. Takođe je navedeno da napadač nije izabrao cilj niti je kupio avionsku kartu.\nFunkcioneri kažu da je bomba bila poboljšana verzija one koja je upotrebljena u pokušaju obaranja američkog aviona na letu od Amsterdama do Detroita, na dan Božića 2009. godine. Jedan Nigerijac pokušao je tada da aktivira bombu skrivenu u donjem vešu.


Hodžaj: Haradinaj je već dužan uslugu i DPK i DSK - Kosovo Online\n17. Novembar 2020. • 07:19\nVršilac dužnosti predsednika DPK Enver Hodžaj poručio je da je na partnerima iz vladajuće koalicije da pokažu kako vide izbor novog predsednika Kosova.\n"Trebalo bi međusobno da koordiniraju i imaju stav. Ne mogu tri koaliciona partnera imati tri različite pozicije. Mi kao DPK ove poslednje dve-tri sedmice nismo imali luksuz da razgovaramo o temi izbora predsednika. Koalicioni partneri trebalo bi da razgovaraju jedni s drugima pre nego što zatraže glasove DPK za predsednika", rekao je Hodžaj na TV Dukađini, prenosi Reporteri.\nHodžaj je takođe govorio o Haradinajevoj ideji o pozajmljivanju glasova za njegov izbor.\n"Haradinaj ima legitimno pravo da najavi svoju kandidaturu za predsednika. Ali ako govorimo o glasovima na zajam, Haradinaj nam mora vratiti dug nakon što ga je DPK 2017. godine stavio za premijera. Osim što nama duguje, duguje i DSK, kad su ga 2004. godine postavili za premijera", rekao je Hodžaj.\nDa podsetimo, Haradinaj je jasno izrazio svoj stav da će, ako druge stranke ne glasaju za njega kao predsednika, Kosovo izaći na nove izbore.\nEnver Hodžaj Ramuš Haradinaj predsednik Kosova\nMustafa o Haradinajevoj ponudi: Obećanje nema pravnu osnovu\nPortparol DPK napao Haradinaja: Zamislite da imamo predsednika koji "razmišlja" mišićima


NAJNOVIJE: "Pala je prva kap srpske krvi. Ako KFOR ne može da zaštiti naš narod – ima ko će", Vučić se hitno uputio ka Raškoj (VIDEO) - NASLOVI.EU\nNAJNOVIJE: “Pala je prva kap srpske krvi. Ako KFOR ne može da zaštiti naš narod – ima ko će”, Vučić se hitno uputio ka Raškoj (VIDEO)\nDirektor Kancelarije za Kosovo i Metohiju Petar Petković govorio je povodom akcije na KiM. Akcija sprovedena “po nalogu psihopate Kurtija”\n“Imamo na desetine povređenih naših ljudi. Zbog akcije Kurtija, Aleksandar Vučić se hitno uputio ka Raškoj, gde će u 15 sati imati sastanak sa predstavnicima Srba sa KiM”, kazao je Petković na konferenciji za novinare.\nPetković je istakao da je ova akcija sprovedena “po nalogu psihopate Kurtija”. On je potvrdio da je ranjen Srećko Sofronijević (36) i da se lekari bore za njegov život.\n“Među desetinama povređenih, upucan je i teško povređen Srećko Sofronijević (36), čovek kome se u hirurškoj sali u Kosovskoj Mitrovici bore za život. Direktor bolnice rekao je da je pogođen u grudi i da će mu izvaditi metak koji je zaglavjen u plućnom krilu. Do toga je dovelo divljaštvo (kosovskog premijera) Aljbina Kurtija”, naglasio je on.\nOn je naveo da je kosovska policija otvorila vatru na “goloruki srpski narod”.\nPetković je kazao da je ovo sedmi upad kosovske policije u srpske sredine, gde su “rafalima zasuli” Severnu Mitrovicu i Zvečan i ocenio da je namera Kurtija da time “proizvede sukobe širih razmera”.\nOn je naveo da su Srbi sprečili jedinice specijalne kosovske policije da dođu do Tehničke škole u Severnoj Mitrovici, a da su isto učinili i u Zvečanu, gde su ih “pod rafalima” oterali jer su upadali u magacine i privatne kuće.\n“Kada su se vratili u bazu ‘Belvedere’, šest oklopnih vozila krenulo je na sever i narod ih je ponovo sprečio kod mesta Rudare, gde je bio veliki okršaj tako što su jedinice Rosu napale i pucale na goloruki srpski narod koji brani svoje pravo na život”, istakao je on.\n“Sve ovo je direktno maslo psihopate Aljbina Kurtija, koji želi da izazove krizu širih razmera i da se sveti Srbima i da osvoji sever. Zahvaljujući narodu na KiM i Vučiću, koji je na putu ka Raškoj, mi smo uspeli da sprečimo krizu mnogo većih razmera”, naveo je on i zapitao se koji će biti sledeći potez “ludaka Kurtija”.\nOn je upitao šta će preduzeti NATO i KFOR, “čija je obaveza po Rezoluciji 1244, da brani srpski narod i obezbedi sigurnost i bezbednost”.\n“Pala je prva kap krvi, srpske krvi”, naveo je Petković.\n“O čemu da pričamo kada se lekari bore za život čoveka koji je upucan. Krenuli su oklopnim vozilima na ‘fantu’ i ‘snikers’ i naše lekove”, kazao je Petković pokazujući fotografije pripadnike ROSU i kosovske policije koji su pucali na srpski narod.\nPoziva KFOR i međunarodnu zajednicu da zaustave “ludilo Kurtija”.\n“Ako KFOR nije spreman da zaštiti srpski narod, ima ko hoće”, naveo je Petković i pozvao srpski narod na uzdržanost. (B92, foto: prntscr/YT/TL)


Američka vlada pomogla Zapadni Balkan sa 10 miliona evra - Report.rs\nBy Milos K. 07/30/2020 Najnovije, Svet, Vesti\nAmerička vlada dala je gotovo 10 miliona dolara izdvojeno za zemlje Zapadnog Balkana kako bi se uspešnije izborile sa koronavirusom.\nVlada SAD je od početka pandemije kovida 19 sa više od 1,5 milijardi dolara podržala sisteme javnog zdravlja u 120 zemalja širom sveta, a od tog iznosa je gotovo 10 miliona dolara izdvojeno za zemlje Zapadnog Balkana kako bi se uspešnije izborile sa novim koronavirusom.\nTo je, kako se navodi, osnažilo globalnu lidersku poziciju SAD u odgovoru na kovid 19, a ujedno i iznedrilo “realne rezultate, u vidu pomoći narodima širom sveta, što pruža zaštitu i samim SAD”.\nCrnoj Gori je za borbu protiv pandemije Vašington dao 300.000 dolara, uključujući i za mobilizaciju dodatnih dobrovoljaca za Crveni krst, jačanje pravovremenih i preciznih informacija o kovidu 19 i koordinaciju partnera koji učestvuju u borbi protiv virusa. Pre te pomoći, SAD su Crnoj Gori pomogle sa više od 332 miliona dolara, uključujući i milion dolara za zdravstveni sistem.\nSAD su zdravstvenom sistemu Albanije u borbi protiv kovid 19 pomogle sa više od dva miliona dolara, i to takođe za laboratorije, nadzor širenja zaraze, zdravstvenu komunikaciju i tehničku ekspertizu. Ukupna pomoć SAD Albaniji premašila je za 20 godina 693 miliona dolara, od kojih je 5,8 miliona bilo namenjeno za zdravstvo.\nDodaje se i da SAD sa 5 miliona dolara u okviru Fonda za ekonomsku pomoć u regionu Evrope i Evroazije podržavaju aktere civilnog društva, koji treba da štite demokratske institucije i obezbede da se tokom pandemije čuje i glas građana. Finansijsku pomoć dobijaju i organizacije civilnog društva kako bi obezbedile građanski nadzor nad naporima koje vlade država ulažu u borbu protiv kovida 19.\nPored te direktne pomoći američke vlade, donacije čija vrednost premašuje 4,9 milijardi dolara za globalnu borbu protiv kovida 19 obezbedili su i američki privrednici, neprofitne, humanitarne i verske organizacije i pojedinci, što je, kako se navodi u saopštenju, više nego u bilo kojoj drugoj državi u svetu.\n10 miliona Amerika Balkan pomoc


Netanijahu zapretio Hamasu „bolnim udarcima“ - Sputnjik Srbija\n21:09 26 Jun 2019\nNetanijahu zapretio Hamasu „bolnim udarcima“\n13:27 14.10.2018 (osveženo 13:28 14.10.2018) Preuzmite kraći link\nIzraelski premijer Benjamin Netanijahu zapretio je danas vođama Hamasa u Pojasu Gaze da će im zadati „veoma bolan udarac“ ukoliko ne obustave proteste duž električne ograde na tom području koji su doveli do sukoba sa izraelskim snagama.\n© AP Photo / /Khalil Hamra\nIzrael preti Gazi sedam puta jačim udarom\nKako prenosi AP, Netanijahu je na sednici vlade rekao da je Izrael vrlo blizu da prevagne „drugačija vrsta aktivnosti“ usmerena protiv ekstremista.\n„Ako je imalo pri zdravoj pameti, Hamas će odmah obustaviti vatru i nasilne izlive“, naglasio je Netanijahu.\nPalestinska islamska organizacija Hamas upravlja od marta protestima u Pojasu Gaze koji se na tom području organizuju na skoro nedeljnom nivou, vršeći time pritisak sa ciljem da se obustavi izraelsko-egipatska blokada te teritorije koja traje već deceniju.\nU petak je oko 20 Palestinaca probilo ogradu, na šta su izraelske snage odmah odgovorile usmrtivši njih sedam.\nHamas, Benjamin Netanijahu, Gaza, Izrael\n21:08Šefica hrvatske diplomatije izabrana za novu generalnu sekretarku Saveta Evrope\n20:52NATO spremio odgovor — šta će Rusija uraditi\n20:52Savet Evrope otkazao posmatračku misiju na izborima u Albaniji\n20:41Bojevo gađanje u Nikincima: Srbija demonstrirala vojnu moć (video, foto)\n20:28Rusija: Kijev koristi uhapšene mornare za spekulacije\nFijasko Milovog blic kriga: Crna Gora dobila jak „prut po prstima“ od Evrope


Školske bombe na beogradskom aerodromu nisu predstavljale opasnost – mojKontakt portal – Radio Televizija Kontakt\nŠkolske ručne bombe, koje su pronađene jutros na Aerodromu “Nikola Tesla” u Beogradu, nisu imale eksplozivno punjenje, neupotrebljive su i nisu predstavljale opasnost, rekao je zamjenik komandira stanice Granične policije Borko Papić.\nOn je naveo da je Aerodromska služba bezbjednosti obavijestila Graničnu policiju u ranim jutarnjim časovima da je u prostoru za robne pošiljke nađeno 10 ručnih školskih bombi različitog oblika i veličine, spakovanih u četiri vreće, saopšteno je iz MUP-a Srbije.\n“Utvrđeno je da je riječ o školskim bombama, bez eksplozivnog punjenja, koje su bile neupotrebljive i nisu mogle da ugroze bezbednost zaposlenih, putnika i samog kompleksa Aerodroma”, navedeno je u saopštenju.\nPapić kaže da je specijalizovana policijska ekipa preuzela nakon uviđaja školske bombe i odnijela ih sa Aerodoroma.\nU saopštenju MUP-a navedeno je da policija, u saradnji sa Aerodromskom službom bezbjednosti, svakodnevno pregleda pristanišne zgrade i prateće objekte u kompleksu Aerodroma “Nikola Tesla”.\nU Rusiji za dan od korone preminulo 346 ljudi\nPotrebna pomoć mladoj Kristini Batinić


Jun 24, 2020 19:10\nSignali iz Haga mogli bi predstavljati uvod u najveći potres na Kosovu u poslednjih desetak godina i značajno promeniti tamošnju političku sliku, nedugo pošto je formirana nova vlada na čelu sa Demokratskim savezom Kosova i Demokratskom partijom Kosova.\nBuduća saradnja dve partije u velikoj meri će zavisiti od sadržaja optužnice, pre svega jer su odnosi DPK i partije na čijem se čelu nalazio Ibrahim Rugova godinama bile opterećene desetinama nerešenih političkih ubistava neposredno posle sukoba 1999. godine. Žrtve ovih ubistava bile su, mahom, pristalice Demokratskog saveza Kosova.\nPredlog optužnice za ratne zločine protiv nekadašnjeg političkog lidera OVK Hašima Tačija\nTači ne putuje u Vašington\nAmerički izaslanik za dijalog Ričard Grenel objavio je da je kosovski predsednik Hašim Tači otkazao put u Vašington, nedugo pošto je Specijalni sud za zločine OVK objavio sadržaj prvih predloga optužnica.\nDa su članovi Rugovine partije bili meta atentata potvrđeno je i izveštajem Euleksa iz 2012. godine, u kojem se navodi da je nekoliko desetina pripadnika te stranke ubijeno samo zato što su bili protivnici Demokratske stranke Kosova, na čijem se čelu, tada, nalazio Hašim Tači.\nKosovski predsednik Hašim Tači i jedan od njegovih najbližih saradnika i naslednik na čelu Demokratske partije Kosova, Kadri Veselji na korak su od optužnice za ratne zločine, pošto je istragom utvrđena njihova odgovornost za smrt oko 100 osoba, Srba, Roma, ali i političkih protivnika pre svega iz redova Demokratskog saveza Kosova.\nPrethodno, izvori iz novog suda potvrdili su da se istraga vodi o ubistvima oko 500 civila, mahom Srba, tokom i neposredno posle rata 1999. godine.\nTačija su u ovoj političkoj avanturi pratili Veselji i Ramuš Haradinaj, kao i još četrdesetak poslanika iz redova stranaka nastalih demilitarizacijom OVK. Pokušaj je okončan neuspehom, a cela akcija naišla je na ozbiljne osude Sjedinjenih Američkih Država, Velike Britanije i EU.\nTadašnji američki ambasador u Prištini, Greg Delavi oštro je upozorio Tačija, Haradinaja i Veseljija da "neće proći nekažnjeno, kao i da će doživeti sudbinu Miloševićevog režima, ako Specijalni sud bude ukinut".\n"Želim da budem jasan. Poslanici koji podržavaju ovu inicijativu i političari koji je predvode uprkos tome što to poriču, biće izloženi konkretnim i teškim posledicama ukoliko inicijativa uspe. Oni to znaju, mi smo im to rekli", naveo je Delavi.\nNeuspešnom pokušaju ukidanju Specijalnog suda prethodila je prilično agresivna kampanja, tokom koje je Tači optužio međunarodnu zajednicu da "nije ispunila obećanja prema Kosovu", te u nekoliko navrata citirao istraživanja javnog mnenja tvrdeći da većina kosovskih Albanaca smatra da je Specijalni sud nepravedan i da ih je više od polovine spremno da protestuje ukoliko bivši OVK budu optuženi.\nPokušaju ukidanja suda prethodila je još jedna akcija protivnika ovog tribunala, pošto je posle objavljivanja izveštaja specijalnog izvestioca Saveta Evrope Dika Martija, tužilaštvo u Albaniji odbijalo da se uključi u istragu, tvrdeći da navodi iz tog izveštaja predstavljaju "antialbansku propagandu".\nSavet Evrope kritikovao je, tada, Albaniju zbog nezainteresovanosti za saradnju u slučaju optužbi koje se navode u izveštaju, dok su kosovske i albanske vlasti okarakterisale Martijeve tvrdnje kao klevetničke i obećale saradnju u istrazi Euleksa.\nSpecijalni sud je, objavljujući predlog optužnice, podsetio na ove događaje, navodeći da se radi o "kontinuiranim pokušajima Tačija i Veseljija da ometaju i podrivaju rad Specijalizovanih veća".\nSpecijalni sud je formiran na osnovu izveštaja Saveta Evrope iz 2011. u kojem je Tači optužen da je bio na čelu "mafijaške mreže", koja je organizovala kidnapovanje i nestanak oko 500 civila, većinom Srba, ali je Tači te optužbe odbacio tvrdeći da "nema šta da krije". Tači je, tada, pretio da će Dika Martija tužiti sudu, ali se to nikada nije desilo.\nŠIK i ubistva\nŠIK je formiran početkom sukoba na Kosovu, uz pomoć istoimene albanske obaveštajne službe, uglavnom da bi učvrstio lidersku poziciju Hašima Tačija i neutralisao sve ostale pretendente na Tačijevo mesto, kojih je, tokom sukoba i neposredno posle njih, bilo sijaset.\nOsim desetak albanskih agenata, angažovanih još 1998. godine, na čelu kosovskog ŠIK-a bili su Azem Sulja i Džavit Haliti i Kadri Veseli, koji su, osim eliminacije potencijalnih rivala, nabavljali oružje za potrebe OVK.\nPrvo značajno i nikada rasvetljeno ubistvo osoba bliskih DSK-u Ibrahima Rugove jeste smrt Ahmeta Krasnićija, nekadašnjeg pukovnika JNA, koji je ubijen u leto 1998. godine, u Tirani. Krasnići je bio ključni čovek u formiranju "Oružanih snaga Republike Kosova", FARK, formacije za čije je akcije kosovska vlada u egzilu Bujara Bukošija izdvojila 4,5 miliona dolara i koja je, suštinski, predstavljala ozbiljnog rivala OVK.\nPosle Krasnićija, ubijena su još dva lokalna komandanta OVK koji su se, navodno, suprotstavili Tačijevom autoritetu, pisao je kasnije Njujork tajms, dodajući da su Agim Ramadani i Salji Čeku bili ubijeni u "insceniranim zasedama srpske policije".\nOd kada je sud je formiran 2015. godine, postavljalo se pitanje zaštite svedoka, pre svega jer je taj program neslavno propao prilikom haških suđenja Fatmiru Ljimaju i Ramušu Haradinaju.\nGlavni tužioci Haškog tribunala, prvo Karla del Ponte, a kasnije i Serž Bramerc u više su navrata upozoravali Savet bezbednosti UN o problemima vezanim za zaštitu svedoka tokom tih suđenja, ali su zvaničnici međunarodnih misija na Kosovu, prvo UNMIK-a, a zatim i Euleksa u priličnoj meri ignorisali njihova upozorenja.\nKljučni zvaničnici novog, Specijalnog suda za zločine OVK su u više navrata, od osnivanja, tvrdili da su uspostavili delotvoran sistem zaštite svedoka, navodeći da se propusti koji su se događali prilikom procesa pred Haškim sudom, neće ponoviti.


Korona virus: Pada broj novih slučajeva zaraze u Srbiji, Austrija u lokdaunu - Prnjavorski informativni portal\nKorona virus: Pada broj novih slučajeva zaraze u Srbiji, Austrija u lokdaunu\nU svetu je do sada zaraženo više od 257,5 miliona ljudi, a preminulo više od 5,1 miliona. Dato je više od 7,39 milijardi doza vakcina, prema podacima Univerziteta Džons Hopkins.\nDok se u Srbiji smanjuje broj novih slučajeva zaraze korona virusom, a đaci u svim školama će neposredno u klupama pratiti nastavu, u Austriji je u ponoć na snagu stupio potpuni lokdaun.\nPrema najnovijim zvaničnim podacima, u Srbiji je u poslednja 24 časa preminulo je još 59 ljudi, a registrovano je i 2.081 novih slučajeva zaraze od 9.840 testiranih.\nVlasti su izdale preporuku da svi koji mogu, rade od kuće, a zatvorene su sve prodavnice osim onih sa neophodnim namirnicama.\nUvođenje novih, strožih mera izazvalo je brojne proteste širom Evrope, a u Belgiji i Holandiji demonstranti su se tokom vikenda sukobili sa policijom, a u Roterdamu i Briselu je pričinjena ozbiljna materijalna šteta.\nVeliki protest protiv mera, ali i vakcina održan je i u centru Zagreba.\nHans Kluge, direktor Svetske zdravstvene organizacije (SZO) za Evropu, upozorio je na rast broja slučajeva zaraze na Starom kontinentu poslednjih nedelja.\nInstitut za javno zdravlje “Batut” objavio je preporuke kada primiti buster dozu vakcine.\nBuster (dodatna, pojačana) doza vakcine protiv Kovida-19 primenjuje se kod svih koji su primili dve doze vakcine, objavio je Institut za javno zdravlje “Milan Jovanović Batut” i to:\n“Treću dozu primaju oni koji su imuno kompromitovani.\n“Dakle, oni koji imaju oboljenje koje izaziva smanjeni imuni odgovor ili su transplantirani ili su na hemodijalizi ili su pod određenim terapijama koje obaraju imunitet.\n“To su ljudi koje treba da prime treću dozu znatno ranije, 28 dana posle druge”, objasnio je epidemiolog Predrag Kon, a prenosi televizija N1.\n“Bez obzira na to da li imate ili nemate antitela, treća doza treba da se primi.\n“To je praksa i za druge mrtve vakcine, a sve protiv kovida su mrtve”, kaže Milošević za BBC na srpskom.\n“Ne koristite Ivermektin za lečenje Kovida-19”, apeluje lekar\n“Učili smo od drugih zemalja i članica EU, gledamo kako da nešto ima efekat a ne bude marketinška mera koju će svi da pozdrave, a da u praksi ne znači mnogo”, rekla je Brnabić.\nEpidemiološka situaciji u Srbiji značajno je bolja u poslednjih nekoliko dana, ali lekari upozoravaju da “nema opuštanja” zato što na preglede i dalje dolaze zaraženi sa srednjom i teškom kliničkom slikom.\n“Dolazi nam i hladno vreme i opasnost kada se ukrste grip i kovid, to nisu male stvari i unapred nas zabrinjavaju, ali spremni smo na to”, navodi Stojanović za RTS.\n“Ima li pandemija radno vreme”: Kako je izgledala prva noć provere kovid propusnica u Beogradu\nOni koji posećuju noćne klubove i mesta na kojima su velike gužve u Škotskoj moraće da pokažu dokaz o vakcinaciji ili da su preležali virus/Getty Images\nDelta soj plus potvrđen u više od 40 zemalja\nU Rusiji broj preminulih u danu premašio 1.200\nPosle gotovo dva meseca bez bilo kakvih epidemioloških mera, u Danskoj ponovo uvedene kovid potvrde zbog naglog povećanja broja zaraženih\nVlasti kineskog grada Heihe, na granici sa Rusijom, nude nagradu od 13.500 evra za informaciju o poreklu lokalne epidemije korona virusa\nU Venecueli počela imunizacija dece od dve do 11 godina kubanskom vakcinom Soberana\nU svetu je do sada zaraženo više od 250 miliona ljudi, a preminulo više od 5,05 miliona. Dato je više od sedam milijardi doza vakcina, prema podacima Univerziteta Džons Hopkins.\nU Austriji zabeležno u jednom danu skoro 12.000 novih slučajeva/Getty Images\nSvetska zdravstvena organizacija (SZO) upozorava da je pred Evropom “teška zima”.\n“Ne želimo peti talas”, rekao je austrijski kancelar Aleksandar Šalenberg posle sastanka sa guvernerima devet austrijskih pokrajina.\nNemački Bundestag usvojio je nove mere kako bi se obuzdao dramatičan rast broja novozaraženih pošto je šef agencije za kontrolu bolesti upozorio da bi zemlja mogla da se suoči sa “zaista strašnim Božićem”.\n“Od ponedeljka nevakcinisanim građanima neće biti dozvoljeno da ulaze u zatvorene prostore osim u objekte gde se služi hrana”, rekao je grčki premijer Kirijakos Micotakis.\nMinistar zdravlja Severne Irske kaže da bi “ljudi ponovo trebalo da više rade od kuće”, a britanska vlada je na meti kritika da nije bilo pripremljena za pandemiju.\nPred nama je neuobičajen “Crni petak”: Ove godine bi mogao da bude najskuplji do sada\nŠpan: Do kraja zime svi će biti vakcinisani, izliječeni ili mrtvi


Premijer Konaković o autoputu Sarajevo-Beograd: Prirodna veza sa Sandžakom za nas je političko i ekonomsko opredjeljenje (Video)\nNaslovnica Sjeverni Sandžak Novi Pazar Premijer Konaković o autoputu Sarajevo-Beograd: Prirodna veza sa Sandžakom za nas je...\nSarajevo, Sandžak – Intenzivirane su aktivnosti na realizaciji višedecenijske ideje o kvalitetnijem cestovnom povezivanju Sarajeva i Goražda. Vlade bosansko-podrinjskog i sarajevskog Kantona zainteresirane su da zajedničkim snagama realizuju ovaj projekat. Ubrzo počinje izrada planske dokumentacije.\nSarajevo, Pale, Prača, Hrenovica, Kaljani, Goražde – trasa je kojom bi trebala prolaziti nova brza cesta. Već postoje dionice koje treba proširiti i dovesti u rang brze ceste s tim da je potrebno izgraditi novih 13,7 kilometara na potezu od Hrenovice do Goražda.\nKanton Sarajevo je finansijski podržao izradu studije izvodivosti i ostalih pratećih dokumenata. Dva kantona će udruživati sredstva potrebna za izgradnju ceste.\nPremijer Konaković smatra da ovaj projekat ne treba povezivati sa idejom o izgradnji ceste Sarajevo-Beograd.\nKad bi se desilo do izgradnje ove brze ceste i da se eventualno to trasira kao koridor prema Srbiji, bilo bi dobro, mislim da jedno drugom ne bi smetalo, možda bi se odustalo od te ceste ali prirodna veza sa Goraždom i sa Sandžakom je za nas i političko i ekonomsko opredjeljenje.\nIzjavu premijera Kantona Sarajevo Elmedina Konakovića pogledajte od 9:53 minute:\nBosanski Srbin 28. Marta 2017. At 23:17\nRepublika srpska se veze sa srbijom, pusti bolan sarajevo…


Dodik: Penzionerima će biti dozvoljeno da izlaze dva puta nedeljno - da obave što moraju - Sve o Srpskoj\nMOGUĆA ZABRANA OKUPLJANJA VIŠE OD DVOJE-TROJE NEĆE SE ODNOSITI NA PORODICE SA VIŠE ČLANOVA\nČini se sve da se izbjegne «italijanski scenario». Smanjivanje kontakata, sa više boravka u kući pomaže više nego ko zna koliko nabavljenih respiratora\nRepublika Srpska dobija 25.000 doza za testiranje na virus korona, a potom još 100.000. Određeni broj testova biće dostavljen i bijeljinskoj bolnici\nMILORAD Dodik, srpski član Predsjedništva BiH, rekao je da postoji opcija zabranjivanja okupljanja više od dvoje, troje ljudi.\n„Mislim da ćemo danas ići na to da se zabrani okupljanje više od dva-tri čovjeka. To ne podrazumjeva porodice u kućama u kojima ima petoro, šestoro ljudi, pa i više“, rekao je Dodik na pres konferenciji nakon sastanka sa gradonačelnikom Bijeljine Mićom Mićićem.\nŠto se tiče osoba stariji od 65 godina, Dodik je rekao da će im biti omogućeno da mogu izaći u određeno vrijeme.\n«Omogućićemo penzionerima da mogu izaći, recimo dva dana u sedmici, kako bi mogli da obave ono što moraju», rekao je Dodik i naglasio da Republika Srpska radi sve što je potrebno da izbjegne italijanski scenario.\nDodao je da nadležni čine sve da se izbjegne «italijanski scenario» te podsjetio na sve do sada preduzete mjere za spečavanje širenja virusa u RS.\n«Ljudi šire virus i neophodno je što manje kontakata, a više boravka u kući pomaže više nego ko zna koliko nabavljenih respiratora», rekao je Dodik i naveo da se mora voditi računa o ranjivim kategorijama, starijim osobama i hroničnim bolesnicima.\nOn je pohvalio vlasti u Bijeljini zbog načina na kojim upravljaju situacijom što se tiče virusa korona.\n«Moram da pohvalim Štab u Bijeljini i kažem da gradonačelnik ima staloženu ekipu. Ovo je ozbiljna priča, nema mjesta za paniku, ali ima za zabrinutost», rekao je Dodik.\nRekao je da očekuje da se nastavi normalna snabdjevenost namirnicama i medicinskim sredstvima za građane Semberije, ali i cijele RS.\nBijeljinskoj bolnici još dva respiratora\nSrpski član Predsjedništva Milorad Dodik istakao je da će dio pomoći koja bude dolazila u Republiku Srpsku biti dostavljan i bolnici „Sveti vračevi“ u Bijeljini i najavio da će biti obezbijeđena još dva respiratora za ovu zdravstvenu ustanovu.\nDodik je rekao da ovih dana očekuje da Republika Srpska dobije 25.000 doza za testiranje na virus korona, a potom još 100.000, te da će određeni broj testova biti dostavljen i bijeljinskoj bolnici.\nOn je na sastanaku sa vršiocem dužnosti direktora ove zdravstvene ustanove Milicom Lovrić naglasio da je došao da ohrabri ljekare i sve zdravstvene radnike u bijeljinskoj bolnici, te da im pruži podršku u njihovom važnom poslu u ovoj teškoj situaciji izazvanoj epidemijom virusa korona.\nLovrićeva je naglasila da je potrebno unaprijediti proces testiranja na virus korona i da Bolnica raspolaže sa 10 respiratora, a da im je potrebno još devet.\nOna je naglasila da ova zdravstvena ustanova za sada nema problema i da uredno funkcioniše i ispunjava sve zadatke.\nMilorad Dodik i Milica Lovrić.\nU Bijeljini su do sada registrovana tri lica zaražena virusom korona.\nU Bolnicu „Sveti vračevi“ je proteklog vikenda od Vlade Republike Srpske stigao respirator, tako da ih ova zdravstvena ustanova sada ima 10, a najavljene su i donacije novih respiratora od društveno odgovornih kompanija i lokalne vlasti.\n«Dogovor sa Mićićem je održiv i na snazi»\nDodik je izjavio je danas u Bijeljini da je njegov razgovor o zajedničkim aktivnostima sa Mićom Mićićem održiv, važeći i da je na snazi.\n„Kada sve ovo prođe /sprečavanje širenja epidemije virusa korona/, mi ćemo sjesti kao odgovorni ljudi i na bazi onog dogovora koji smo imali, kreirati naš dogovor u okviru novih subjekata“, najavio je Dodik.\nOn je rekao da to apsolutno nije sporno i da na tu temu ne treba spekulisati.\n„Najvažnija politika trenutno je da se spasu ljudski životi“, poručio je Dodik.\nOn je rekao da nije vrijeme ni za kakve političke govore i da politika nije bila tema današnjeg razgovora sa Mićićem.\n„Opredjeljenje svih nas je da se politikom bavimo poslije ove borbe za sprečavanje širenja epidemije i važno je da se svi sada okupimo oko toga, vlast i opozicija, svi koji drže do sebe, da budemo jedinstveni, okupljeni i svi zajedno u ovoj borbi za ljudske živote“, zaključio je Dodik.\nTagoviCOVID-19 koronavirus Milorad Dodik Predsjedništvo


Ponovo probijen rok za završetak radova na Međunarodnom aerodromu Sarajevo - Istinomjer\nPonovo probijen rok za završetak radova na Međunarodnom aerodromu Sarajevo\nPočetkom novembra 2018. godine počeli su građevinski radovi na modernizaciji i dogradnji Terminala B Međunarodnog aerodroma Sarajevo, koji su, prema ugovoru, trebali biti okončani za 24 mjeseca, odnosno u novembru 2020. godine.\nIz Javnog preduzeća Međunarodni aerodrom Sarajevo su u novembru 2020. saopćili nove rokove okončanja svih radova.\nRadovi na modernizaciji i dogradnji zgrade Terminala B Međunarodnog aerodroma Sarajevo trebali su biti okončani u oktobru ove godine, ali zbog situacije uzrokovane pandemijom koronavirusa, rok za završetak radova je produžen za dodatnih osam mjeseci. Naime, proglašenje stanja prirodne nesreće na području FBiH od 16.3.2020. godine direktno je uticalo na dinamiku odvijanja radova zbog ograničenog kretanja ljudi i roba, kao i zastoja u isporuci materijala i opreme iz inostranstva. S obzirom da se većina materijala i opreme planirane za isporuku i ugradnju nabavlja van granica BIH, posebno iz drugih evropskih država koje su također bile pogođene širenjem virusa, dodatno je otežana ili potpuno onemogućena nabavka pojedinih roba i opreme.\nJP MAS, 9.11.2020.\nS obzirom na to da je rok za završetak radova na modernizaciji Međunarodnog aerodroma Sarajevo tada produžen za dodatnih osam mjeseci, Istinomjer je obećanje o završetku radova predviđenim ugovorom ocijenio neispunjenim, o čemu možete detaljnije čitati na ovom linku.\nSredinom juna 2021. godine, Istinomjer je ponovo kontaktirao JP Međunarodni aerodrom Sarajevo, kako bismo saznali u kojoj su sada fazi radovi na završetku modernizacije i dogradnje Terminala B ovog javnog preduzeća.\nDinamika radova na modernizaciji i dogradnji Terminala B prolongirana je zbog posljedica pandemije koronavirusa koje je ista imala na uslove poslovanja kako izvođača radova, tako i investitora (u finansijskom, ali i operativnom smislu). S tim u vezi, Uprava J.P. Međunarodni aerodrom “SARAJEVO” d.o.o. Sarajevo je u prethodnom periodu ulagala enormne napore kako bi se obezbijedila pomoć za finansiranje dijela investicija, odnosno kako se investicioni ciklus, pored svih poteškoća s kojim smo se susreli, ne bi potpuno obustavio. To je podrazumijevalo određena prolongiranja, ali je najznačajnije da do potpunog zaustavljanja investicionih projekata nije došlo, iako je avioindustrija bila jedna od najpogođenijih grana privrede za vrijeme pandemije. S tim u vezi, obavještavamo Vas da se završetak radova na modernizaciji i dogradnji Terminala B, po trenutnim uslovima poslovanja i dinamici izvođenja radova, očekuje u decembru 2021. godine.\nJP Međunarodni aerodrom Sarajevo, 22.6.2021.\nU decembru su iz ovog javnog preduzeća Istinomjer pojasnili da je ponovo došlo do prolongiranja završetka radova na Terminalu B.\nZbog globalnih poremećaja na tržištu koje je izazvala pandemija koronavirusa, a koji su se odrazili na poslovanje gotovo svih preduzeća, došlo je do poteškoća u nabavci i isporuci materijala, poskupljenja sirovina, kao i značajnog nedostatka radne snage. Navedene okolnosti su uticale i na dinamiku radova na modernizaciji i dogradnji Terminala B, te je izvođač radova bio primoran da prolongira rok za završetak radova. Novi rok za završetak radova u skladu sa potpisanim aneksom ugovora sa izvođačem radova ANS DRIVE d.o.o Sarajevo je 27.03.2022.\nJP Međunarodni aerodrom Sarajevo, 13.12.2021.\nS obzirom na to da građevinski radovi na Terminalu B nisu okončani u decembru 2021. godine, Istinomjer će navedeno obećanje Javnog preduzeća Međunarodni aerodrom Sarajevo, dato u junu 2021. godine, ocijeniti neispunjenim, te ćemo pratiti da li će radovi biti okončani do kraja marta 2022. godine.


DAEŠ nišani četvorogodišnjeg princa - 31.10.2017, Sputnik Srbija\nPrema navodima britanskih medija, nova meta terorista DAEŠ-a je četvorogodišnji princ Džordž. 31.10.2017, Sputnik Srbija\nevropa, vesti, svet, velika britanija, princ hari, princ džordž, daeš\n15:53 31.10.2017 (Osveženo: 16:10 21.09.2021)\n© AFP 2021 / RICHARD POHLEBritanski princ Džordž\nNa aplikaciji za razmenu poruka „Telegram“, džihadisti DAEŠ-a su podelili fotografiju članova kraljevske porodice koji stoje ispred škole „Tomas Batersi“ u južnom Londonu koju pohađa četvorogodišnji princ Džordž, uz potpis: „Škola počinje ranije“.\nSlika je podeljena na kanalu za šifrovane poruke sa potpisom: „Čak ni kraljevsku porodicu nećemo ostaviti na miru“.\nMediji su takođe izvestili da tekstualna poruka uključuje i stihove pesme koji u prevodu glase: „Kad dođe rat uz melodiju metaka, potomci nevernika zaslužiće odmazdu“.\n„Ta pretnja princu Džordžu je ozbiljna“, rekao je za „Dejli star“ Beri Spilman, ekspert za sajber-bezbednost, koji je prvi otkrio te poruke. „Obaveštajci sugerišu da bi te poruke trebalo ozbiljno shvatiti.“\nNakon što se pojavila vest o dešifrovanim porukama, portparol londonske policije izjavio je da su vlasti „svesne onlajn ekstremističkog sadržaja“, ali nije ništa rekao o sigurnosnim aranžmanima za kraljevsko dete.\nNažalost, to nije prvi put da je kraljevska porodica dobila ozbiljne pretnje.\nU septembru je DAEŠ u propagandnom videu pozvao princa Harija: „Dođi i bori se, ako si dovoljno muško, da pošaljemo tebe i tvoje ’Apače‘ u pakao“.\nKraljica Elizabeta Druga je takođe bila meta terorista 2015. godine, uoči proslave 70. godišnjice kraja Drugog svetskog rata, navodi „Čenel njuz Azija“.\nPrema izveštajima, „Telegram“, koji je pokrenut 2013. godine, predstavlja glavnu tačku komunikacije terorista od 2015. godine. Njegovi osnivači bili su prinuđeni da zatvore 78 kanala povezanih sa DAEŠ-om, ali se pojavilo još nekoliko novih kanala za komunikaciju terorista, navodi „Dejli mejl“.


BBO Dubak Funride bež prodaja, najbolja cijena\nDubak Funride bež\nBBO Dubak Funride bež 436.W1125NA2BE\nDubak Funride će pomoći Vašoj bebi na putu ka prvim koracima.Može se podesiti na 3 različina nivoa visine, kako bi se prilagodio različitoj građi djece i kako bi omogućio da njihova stopala pravilno dodiruju pod. Takođe, ima prednje rotirajuće točkove što olakšava kretanje. Osim toga ima šest sigurnosnih kočnica, koje zaustavljaju dubak kada dođe do stepenika. Funride dubak ima i elektronsku tablu sa mnoštvom aktivnosti, I šarenih muzičkih tastera. Tabla za igru funkcioniše uz pomoć baterija, i može da se odvojiti od dupka.\n• Tri nivoa visine\n• Šest sigurnosnih kočnica\n• Sadrži odvojivu elektronsku tablu sa igračkama I muzičkim tasterima


Đinđić je pregovarao sa Albancima o podeli Kosova\nBivši srpski premijer Zoran Đinđić pregovarao je sa vođstvom kosovskih Albanaca o podeli Kosova, pri čemu neki elementi tadašnjeg kosovskog lideršipa nisu bili tvrdo protiv te opcije; podela Kosova je trebalo da bude jedna od opcija razgovora, kaže u intervjuu Radiju Slobodna Evropa Charles Kupchan, američki ekspert za Zapadni Balkan i profesor na Georgetown univerzitetu u Washingtonu. Na početku intervjua, Kupchan komentariše oklevanje srpskog rukovodstva da svoju javnost upozna sa najverovatnijim ishodištem pregovora o budućem statusu Kosova.\nKUPCHAN: Mislim da politički lideri Srbije znaju da će krajnji rezultat pregovora o Kosovu verovatno biti neka vrsta nezavisnosti – uslovljena nezavisnost koja će trajati neko vreme, ali da će krajnje rešenje biti izdvajanje kosovske teritorije iz suvereniteta Srbije.\nRSE: Kupchan ukazuje na dva razloga zašto srpska elita za to ne priprema svoju javnost:\nKUPCHAN: Bilo bi pravo političko samoubistvo za srpske lidere da kažu – Kosovo odlazi, OK, neka ide. Niko ne želi da snosi krivicu za to što je dao zeleno svetlo da se ta pokrajina, od takvog istorijskog i kulturnog značaja za Srbiju, odvoji. Drugi razlog je što Beograd verovatno smatra da mu takva pozicija uvećava šanse da izdiluje sever Kosova. To se verovatno neće dogoditi, ali Beograd veruje da aktuelnom pozicijom bar uvećava svoj uticaj u tim pregovorima.\nRSE: Ovde se može čitati da postoje razmišljanja iza zatvorenih diplomatskih vrata o mogućnosti nekog modusa podele Kosova. Čak i neki zapadni analitičari govore o tome. Imate li vi takva ili slična saznanja ili indicije?\nKUPCHAN: Prema mojim saznanjima, pitanje podele je još uvek tabu. Ono što mogu da potvrdim jeste da u neformalnim razgovorima u Washingtonu i drugim prestonicama, uključujući i evropske, postoje krugovi, u koje se i sam ubrajam, koji smatraju da nije dobro što je opcija podele isključena iz okvira razgovora. Ja uopšte ne zastupam ideju podele Kosova, ali mislim da ta opcija nije trebalo da bude proskribovana – iz dva razloga. Prvi je što bi ona možda imala potencijal da dovede do neke vrste kompromisa, vodeći tako do modusa nezavisnosti Kosova koji bi bilo manje destabilizirajući. Drugi razlog je što se bojim da ni međunarodna zajednica, niti Priština neće imati dovoljno strpljenja, novca i odlučnosti da osiguraju da se severno Kosovo zaista integriše u nezavisno Kosovo, s obzirom na stanje stvari na terenu, u kojem je ovaj deo kosovske teritorije u velikoj meri deo Srbije – pogledajte infrastrukturu, telekomunikacije, zdravstvo, obrazovanje, čak i bezbednosne snage Srbije operišu na severu Kosova, uprkos rezoluciji UN-a. U tom smislu mi se čini da ne bi bilo mudro da međunarodna zajednica i Priština pritiskom uguraju sever Kosova u neko buduće nezavisno Kosovo ako nisu spremni da učine sve što je neophodno da integrišu taj deo, a ja nisam siguran da je to slučaj.\nRFE: Kažete da spadate u grupu ljudi koja nije za isključivanje opcije podele iz pregovora o statusu Kosova. Šta vam govori da bi kosovski Albanci prihvatili da o tome razgovaraju?\nKUPCHAN: Ne mislim da bi oni bili oduševljeni tom opcijom na pregovaračkom stolu ili takvim ishodištem. S druge strane, imate glasove koji tvrde da je u jednom trenutku - to nije bilo za vreme mandata ove vlade nego u Đinđićevo vreme - u razgovorima između Prištine i Beograda izneto na sto pitanje podele i da neki elementi kosovsko-albanskog vođstva nisu bili tvrdo protiv te opcije. Ja mislim da bi jedna od opasnosti otvaranja ovog pitanja bio verovatni zahtev Prištine za kompenzaciju - što bi bila Preševska dolina - a to bi zaista otvorilo Pandorinu kutiju.\nRSE: Charles Kupchan predviđa da će zbog krize u Libanu i Iranu, kao i zbog preopterećenosti evropske, američke i diplomatije Ujedinjenih nacija, verovatno doći do izvesnog budućeg kosovskog statusa, ali da će krajem ove i u prvoj polovini iduće godine biti poznate bar njegove konture. Budući status će, naglašava, biti zapravo pre proces nego odluka. Na pitanje kakve kratkoročne i dugoročne posledice proglašenja budućeg statusa Kosova je moguće očekivati ukoliko to bude bila uslovljena nezavisnost, naš sagovornik kaže:\nKUPCHAN: Kratkoročna konsekvenca biće destabilizacija, ali će, dugoročnije posmatrano, stvari ipak ići u pravcu stabilizovanja regiona. Kažem da će u početku region biti destabilizovan zato što očekujem da će doći do jačanja nacionalističkog talasa u Srbiji, da će politika centra, odnosno političari poput Koštunice i Tadića biti ugroženi. Doći će, dakle, verovatno, do porasta podrške radikalnim nacionalistima. To će, ipak, trajati kratko jer će se vremenom uvideti da program ekstremnih nacionalista vodi Srbiju u pogrešnom pravcu i nakon toga treba očekivati umerenije političke opcije na sceni Srbije.\nNa Kosovu će budući status značiti stabilizovanje političkih prilika, a istovremeno će međunarodnoj zajednici dati zeleno svetlo da počne da investira u taj deo regiona, kome su investicije potrebne kao hleb nasušni. Status će takođe voditi ka umerenijim političkim opcijama u albanskoj zajednici i stišavanju ekstremističkih glasova. Može se, međutim, dogoditi da mnogi Srbi koji su ostali na Kosovu, po proglašenju budućeg statusa, odluče da odu, ali, s druge strane, s obzirom na to da će uslovna nezavisnost dovesti do umerenijih političkih opcija na kosovsko-albanskoj sceni, verovatno je da će početi da se uspostavlja i multietnički duh društva, što će biti dobro za ceo region.


F2 - Centar za istraživanje popularne muzike\nExplosive Stage, nekadašnji Metal Hammer Stage, ustanovljen je na Exit festivalu 2005. godine sa namerom da ʻzastupa boje’ pomenutih ʻtvrđih’ žanrova i njihovih podvrsta. U vreme kada je nastala, ova bina nije u tolikoj meri bila underground mesto festivala, međutim, sa sve većom zastupljenošću elektronske i mainstream popularne muzike na festivalu, Explosive ostaje jedna od malobrojnih bina koja čuva svoju prvobitnu ideju. Exit festival se, od 2000. godine i „nultog“ Exit-a (Noise Summer Fest) smeštenog između zgrade Filozofskog fakulteta u Novom Sadu i leve obale Dunava, održava svake godine na Petrovaradinskoj tvrđavi u trajanju od (prosečno) četiri dana. Explosive bina u proseku dnevno ugosti deset izvođača, kako iz zemlje i regiona, tako i iz inostranstva.\nBudući da se radi o svojevrsnom „festivalu u festivalu“, kako je to rekao Milan Rakić, jedan od organizatora, konceptualna ograničenja su drugačija u odnosu na ostale festivale koje smo obuhvatili istraživanjem. Organizacija Explosive bine praktično deluje kao zasebni festival, uređujući svoju programsku šemu, ali pod kapom i finansijskim svodom čitavog Exit festivala. To je, verovatno, činjenica koja se najjasnije ističe u poređenju ove bine sa ostalim manifestacijama. Pored toga, oni se takođe susreću sa zadacima usklađivanja domaćih i stranih bendova, te istovremenim delovanjem na svim nivoima scene. Centralno mesto, odnosno, pozicija headliner-a, po pravilu je ostavljena za strane bendove, dok su domaći i bendovi iz regiona pozicionirani tako da ih okružuju, tj. da zauzimaju početne ili završne termine.\nKoliko god poznato i jako ime svira na Explosive bini, to je i dalje duboki underground za publiku koja dolazi recimo samo na Main stage.\nU pogledu podsticajnog delovanja na domaću scenu, Explosive Stage dodeljuje nagrade najboljim autorskim bendovima, ističući da je nastup na ovoj bini „prestiž“, važna referenca za dalju karijeru i šansa za povezivanje i umrežavanje sa stranim bendovima odgovarajućih žanrova. Takođe, ova bina povezana je sa Xtreme binom Revolution festivala, koji je po koncepciji i programu srodan Exit-u, a koji se održava svake godine u Rumuniji, što omogućava svojevrsnu ʻrazmenu’ izvođača između ova dva festivala.\nSa druge strane Dunava, Festival srpskog podzemlja (FSP) je, kako mu i ime kaže, u potpunosti posvećen domaćim bendovima koji su aktivni na ekstremnim scenama. Za tri godine na njihovim binama nastupilo je 44 domaća benda. FSP je jednodnevni festival koji se, počevši od 2015. godine, održava svake godine u Domu omladine Beograda. Osnovna zamisao koja stoji iza festivala jeste potreba za održavanjem i promovisanjem domaće scene. Pored metal, pank, doom, hardkor, sludge, rok bendova, ovaj festival okuplja i umetnike, fotografe, novinare i male izdavače, koji svi zajedno na tom mestu i u tom intenzitetu, čine scenu u malom. Tako, iako je muzički program predviđen za kasnije, večernje termine, kapije FSP-a se otvaraju ranije istoga dana, kako bi posetioci mogli da pogledaju izložbe fotografija i umetničkih dela, i na štandovima se upoznaju sa radom i izdanjima izdavačkih kuća, specijalizovanih časopisa, stripova i slično. Za FSP je karakteristično, kao, uostalom i za program Explosive Stage-a, da su na jednom mestu skupljeni bendovi iz različitih, često ideološki i idejno veoma udaljenih podžanrova metal, rok i pank muzike. Međutim, imajući u vidu da su u pitanju scene koje se neminovno u određenoj meri poklapaju, pa tako primećujemo da one ponekad dele fanove, izdavače i prostore za koncerte, one se, pogotovo u malim i lokalizovanim sredinama, i umrežavaju radi uspešnijeg funkcionisanja, naročito na manifestacijama ovakve vrste.\nKriterijumi za odabir bendova su precizno naznačeni, i donekle slični sa svim do sada pomenutim festivalima, bar kada je reč o selekciji domaćih bendova: potrebno je da bend bude aktivan, kvalitetan, da snima i redovno izvodi svoju muziku na koncertima i drugim festivalima. Pored toga, najvažniji uslov je postavljen u vidu žanrovskih ograničenja – bend mora da se „kreće u underground vodama“. Uopšte uzev, uticaj FSP-a na domaću scenu je nesumljivo pozitivan. On radi na razvijanju i jačanju saradnje između muzičara i publike, organizatora, novinara, umetnika, fotografa i pisaca, i, što se naročito ističe, promovišu muziku koja nije mainstream. Protekle godine napravljen je, pored promocije festivala po društvenim mrežama i plakatnim najavama, važan iskorak ka velikim medijima. Naime, festival je propratila i o njemu izveštavala ekipa televizijske emisije Mera za muziku Radio-televizije Srbije.\nVidi: Bojana Radovanović, O sceni, festivalima i značaju živih svirki sa Milanom Rakićem, http://www.cepom.org/razgovor-milan-rakic.html\n Vidi: Bojana Radovanović, ibid.\n Za više uvida o preklapanju i umrežavanju scena ekstremne muzike, vidi: Keith Kahn-Harris, Extreme Metal: Music and Culture on the Edge, Oxford-New York, Berg, 2007.


STEFANOVIĆ: Narode mirno spavaj, pohapsili smo 150 kriminalaca danas!\nViše desetina osumnjičenih uhapšeno je jutros u obimnoj akciji prilikom koje je policija upala u nekoliko stotina kuća i stanova. Među privedenima su i Nebojša Stojković Stojke, Zvonko Mateović, Zoran Hadži Jovanović, Vladimir Karan, Ljubiša Lindo, V. Vukotić, Jovanović…\n“S obzirom da pretresi negde i dalje traju, ne mogu da vam kažem gde ćemo sve imati dovoljno dokaza za sudske postupke. Međutim, tokom ove akcije država je podigla crvenu Interpolovu poternicu za Filipom Koraćem zbog sumnje da je izvršio i učestvovao u organizaciji nekih od najtežih krivičnih dela”, rekao je Stefanović.\n“Poseban udarac ćemo imati na one koji se bave krivičnim delima u vezi sa nasilje i ubistvima”, rekao je ministar. Stefanović je dodao da će naglasak države biti na “stalnoj akciji” koja će doprineti da se ovi ljudi ne osećaju lagodno i ne budu mirni na teritoriji Srbije.\nKURIR / TANJUG / BETA


CRNA GORA u EU po ubrzanom postupku | Pink M\nDATUM: 20.03.u 09:12\nOva ideja, koju je prvi nedavno plasirao predsjednik Vlade Slovačke Robert Fico, ponovo je aktualizovana nakon zasijedanja Evropskog parlamenta u prošli četvrtak i petak kada su evropski parlamentarci saopštili da je Crna Gora najuspješnija zemlja kandidat koja svakodnevnim reformama pokazuje spremnost da postane članica evropske porodice naroda.\nOni su, kako podjećaju Dnevne novine, ukazali i veliki uticaj Rusije na procese u Crnoj Gori i pozivali nadležne organe u zemlji da što prije ispitaju rusko miješanje u oktobarske izbore.\nPremijer Marković je istakao da je Evropskoj uniji mjesto na Balkanu\n– Moje uvjerenje je da se Zapadni Balkan ne može pridruživati Evropskoj uniji ni sporo, ni rutinski – naveo je Marković.\nEvropska unija, smatra Fico, trebalo bi da ubrza prijem najmanje jedne kandidatske zemlje sa Zapadnog Balkana kako bi dala podsticaj ostalima u regionu (FOTO: IBTIMES)\n– Zemljama Zapadnog Balkana potrebno je dati šansu da vide perspektivu. Najmanje jedna od šest kandidatskih zemalja bi trebalo da ima mogućnost da u pristupnom procesu napreduje brže. Mogu da zamislim da bi to mogla da bude Crna Gora koja bi bila primjer za ostale da ima značaj sprovoditi političke i ekonomske reforme da zemlja postane dio EU – kazao je Fico na konferenciji o spoljnoj politici Slovačke.\n– Rusija je pokušala da izvede puč u Crnoj Gori, ubije premijera i zbaci vladu da bi je spriječila da uđe u NATO. Moskvi treba poslati poruku da nema pravo veta na proširenje NATO-a – kazao je Mekejn.\n– Zaustavljanje crnogorskog članstva predstavljalo bi značajan zaokret u američkoj spoljnoj politici i označilo mirenje sa sve većim uticajem Rusije na Balkanu. To bi negativno uticalo na naše zajedničke bezbjednosne interese u regionu – naglasio je Mekejn i dodao da bi Sjedinjene Države, koje su imale ogromnu korist od mira i stabilnosti u Evropi, trebalo da stanu uz Crnu Goru ili da rizikuju podrivanje vizije Evrope jedinstvene, slobodne i u miru, prenio je Glas Amerike.


Prethodnih dana se pričalo šta treba Novaku Đokoviću da bi osigurao prvo mesto na kraju teniske sezone, ali niko nije obraćao pažnju na Rafaela Nadala.\nDrugi igrač planete je mogao sve da preokrene, ali nije želeo da promeni planove i učestvuje na turniru u Sofiji.\nBugarski ATP turnir je Nadalu poslao specijalnu pozivnicu i u Sofiji je, uz čudo, Španac mogao da sruši Đokovića sa trona, ali je ipak odbio da putuje u Bugarsku.\nSvetski mediji pišu kako Rafa nije prihvatio "vajld kard" te je pobedom u osmini finala Beča Novak i definitivno potvrdio prvo mesto na kraju sezone, tako postao drugi u istoriji kojem je to šest puta pošlo za rukom pored Pita Samprasa, odnosno jedini aktivni teniser.\nIako je ispunio cilj, Đoković će do kraja sedmice pokušati da stigne do novog ATP trofeja i tako i u tom poretku uvećati prednost u odnosu na Nadala, a i Rodžera Federera.


Sanovnik svemir – Šta znači sanjati svemir (kosmos, vasionu ili univerzum)? – Sanovnik – Sanjarica\nSanjati svemir uopšte, poput zamisli da se krećete kroz svemir ili posmatrate ogromno prostranstvo svemira moćnim teleskopom, znači da možda imate puno mogućnosti ili prilika koje Vam se približavaju.\nDakle, svemir u ovom scenariju odnosi se na period u kome biste morali pažljivo odmeriti svoje mogućnosti, da biste postigli najbolji mogući ishod.\nOvo takođe može da simbolizuje Vaš lični rast, posebno kada je reč o otvorenijoj javnosti i široj perspektivi u životu.\nSanjati da padate u dubok i mračan svemir\nBeskrajno padanje u duboki i mračni svemir otkriva gubitak pravca ili osećaja svrhe. To takođe može značiti silaznu putanju u depresiju ili očaj.\nKada se stvari počnu raspadati ili doživite neuspeh, Vaš odgovor može biti negativniji nego inače.\nTako da je Vaš um verovatno ogledalo tipične reakcije na gubitak nade i motivacije kada stvari postanu teške.\nDubina i tama takođe odražavaju Vašu sklonost ka ostajanju u negativnim situacijama umesto da tražite rešenja za svoje probleme.\nPosmatranje ogromnog svemira, izvan našeg Sunčevog sistema, pa čak i izvan područja galaksije Mlečni put, verovatno otkriva Vaše nestrpljenje prema projektu ili zadatku za koji treba dosta vremena da se završi.\nNažalost, možda ćete morati da sakupite više strpljenja i usredsređenosti jer uspeh i neuspeh ovog poduhvata najverovatnije zavise od temeljnog i pažljivog rada.\nTako da možda odmaranje tu i tamo, ili dopuštanje Vašem umu da se oporavi nakon dugih perioda koncentrisanog rada, može da Vam pomogne da izbegnete premor.\nSanjati da ste u svemiru u svemirskom brodu\nVideti sebe kako putujete u svemiru unutar svemirskog broda je znak upozorenja. Možda se osećate zarobljeni, očajni i izvan svoje moći dok ste u svemirskom brodu udaljenom od ostatka čovečanstva i svega ostalog što je sigurno i poznato.\nOvaj san je znak da biste se mogli uskoro suočiti sa izazovima i teškim vremenima. Na nekom nivou ćete možda imati osećaj o tim nadolazećim izazovima.\nTo je upozorenje i guranje da se pripremite i preduzmete mere predostrožnosti da biste se bavili tim stvarima.\nSanjati da istražujete svemir\nAko sanjate o istraživanju svemira samo očima dok sedite ili stojite na jednom mestu ili istražujete prostor u planetarijumu ili pomoću teleskopa, to znači da Vam je potreban predah ili promena od svakodnevnog mlevenja.\nMožda trenutno prolazite kroz posebno naporan i izazovan period na poslu ili u drugim oblastima svog života, u kojima nemate vremena za predah i ne možete da pobegnete iz svoje rutine zbog hitnih rokova.\nOvaj san označava da Vam očajno treba promena i izvesno olakšanje od svakodnevnih obaveza.\nSanjati nekoga kao astronauta u svemiru\nAko sanjate o prijatelju, članu porodice, slavnoj ličnosti koju pratite ili nekom poznatom ili nepoznatom kao astronautu u svemiru, obučenom u svemirsko odelo i drugu opremu, to je negativan znak.\nOvaj san najverovatnije predstavlja porodična pitanja koja će se uskoro pojaviti. To je znak za novi sukob i napetost, posebno između mlađih i starijih generacija u porodici.\nMožda Vi ili drugi članovi Vaše porodice koji pripadaju različitim generacijama ne gledaju istim očima na određena pitanja, što može izazvati sukob i napetost.\nSanjati da postajete astronaut u svemiru\nSanjati da postajete astronaut u svemiru može predstavljati vaša osećanja vezana za sklapanje novih prijateljstava i društvene interakcije sa novim, nepoznatim ljudima.\nMožda se spremate za preseljenje ili ste se tek nedavno preselili u novi grad, susedstvo ili školu ili započeli novi posao gde ćete formirati nova prijateljstva i proširiti svoj društveni krug.\nSanjati o tome da ste astronaut u svemiru takođe bi moglo da predviđa ili nagoveštava podsvesne ili svesne misli o osnivanju nove porodice.\nSanjati da ste u svemiru\nSanjati o tome da se nalazite u svemiru može predstavljati ili zadovoljstvo ili strah.\nSanjati da lebdite u svemiru bez ikakvog gravitacijskog povlačenja simbolizuje komunikaciju i bliskost u kojoj uživate sa svojim prijateljima.\nMeđutim, ako ste iskusili strah i nelagodu zbog boravka u svemiru, to može predstavljati osećaj straha i percepciju pretnje povezane sa Vašim bliskim vezama sa Vašim prijateljima.\nTo može značiti da ste zabrinuti da preokupacija poslovima i obavezama može negativno uticati na Vašu komunikaciju i bliskost sa prijateljima.


Dan "D" za italijansku vladu\nDan „D“ za italijansku vladu\nTanjug 9. decembra 2020. 09:49\nRIM – Danas je važan dan za koalicionu vladu italijanskog premijera Đuzepea Kontea, koji u parlamentu treba da dobije podršku za dva bitna dokumenta – izmenu posebnog evropskog fonda za pomoć državama, takozvanog MES-a i predlog o načinu upravljanja novcem iz Fonda za oporavak od 209 milijardi evra, koje je Italija dobila od EU kao pomoć za oporavak nakon pandemije kovida-19. Današnje glasanje u parlamentu je glavna tema svih italijanskih medija.\nOpozicione stranke desnog centra već su najavile da će glasati protiv, a premijer je za MES već osigurao parlamentarnu većinu, pise agencija Ansa.\nPremijer Konte je prethodnih dana za oba dokumenta vodio bitku sa partnerima u vladi, koju čine stranke levog centra Demokratska stranka, Pokret Pet zvezdica i mala partija bivšeg premijera Matea Rencija „Italija Viva“, koja je jezičak pri glasanju.\nI tu moć upravo je pokazao lider stranke Mateo Renci, koji je odbio plan premijera da o načinu utroška novca iz Fonda za oporavak odlučuje grupa eksperata, takozvana “režijska kabina” sa premijerom i dva ministra na čelu.\nMateo Renci je zamerio premijeru da je plan o utrošku i načinu upravljana novcem iz Fonda za oporavak doneo bez konsultacija sa strankama i odbija da upravljanje tim novcem bude data grupi eksperata, a ne vladi.\nRenci je prvo ucenjivao, a juče i otvoreno zapretio premijeru Konteu.\nNa pitanje novinara lista „Koriera dela Sera“ da li će danas vlada pasti, Renci je dogovorio da se nada da neće, ali da se boji da hoće.\n„Nemamo nameru da premijeru damo posebna ovlaštenja“, rekao je Renci, koji tvrdi da su za njegovu stranku važniji ideali nego ministarska fotelja.\nMediji podsećaju da je Mateo Renci, kao član Demokratske stranke, pre nego što je izabran za premijera 2014. godine, uveravao svog stranačkog kolegu koji je bio predsednik vlade, Enrika Koletu, da ga on neće ugroziti, da bi ga samo par dana kasnije oborio i zamenio na mestu premijera.\nI drugi događaj na koji mediji podsecaju je kada je Mateo Renzi na mestu premijera raspisao referendum, obećavajući da će napustiti politiku ako ishod ne bude u njegovu korist, ali to nije učinio iako su Italijani večhinom glasali protiv.\nVarheji: Nadležni da okončaju izborni proces u Mostaru\nŠirom RS plivalo se za Časni krst\nIrska: Neznatno smanjenje broja pacijenata u bolnicama\nIstraživanje: Trećina Evropljana ne veruje SAD\nRospotrebenadzor: Druga ruska vakcina efikasna 100 odsto


Akademici uz Novi Sad na putu da postane Evropska prestonica kulture – Explore Novi Sad\nHomeNovi Sad 20,21Akademici uz Novi Sad na putu da postane Evropska prestonica kulture\nU Novom Sadu je danas održana godišnja skupština novosadskog ogranka Srpske akademije nauka i umetnosti (SANU) kojoj su prisustvovali i gradonačelnik Novog Sada, Miloš Vučević, predsednik SANU, Vladimir Kostić, predsednik Matice srpske Dragan Stanić i rektor Novosadskog univerziteta, Dušan Nikolić.\nTom prilikom je istaknuta važnost koordinisanog delovanja svih institucija koje su od značaja za razvoj grada za postizanje zajedničkih ciljeva. Između ostalog, bilo je reči i o kandidaturi Novog Sada za Evropsku prestonicu kulture 2021. godine. U tom smislu je predsednik SANU, Vladimir Kostić podsetio da je SANU bila jedna od prvih institucija koja je podržala kandidaturu Novog Sada za Evropsku prestonicu kulture i stavila na raspolaganje svoje kapacitete za uspešnu realizaciju projekta.\nNajavivši niz aktivnosti kojim će se obeležiti veliki jubilej – 175 godina SANU, predsednik Kostić je potvrdio da će Novi Sad biti glavno čvorište obeležavanja jubileja, gde će se, između ostalog održati i svečane akademije posvećene osnivačima SANU – Jovanu Steriji Popoviću i Atanasiju Nikoliću.\nNacionalni javni servis u udarnom terminu o Evropskoj prestonici kulture


Moskva spremna za razgovor o sprečavanju vojnih incidenata - 12.07.2016, Sputnik Srbija\nMoskva je spremna da razgovara sa NATO-om o sprečavanju vojnih incidenata, uključujući i razmatranje plana Finske o vazdušnoj bezbednosti na Baltiku, rekao je... 12.07.2016, Sputnik Srbija\n11:00 12.07.2016 (Osveženo: 11:45 12.07.2016)\nMoskva je spremna da razgovara sa NATO-om o sprečavanju vojnih incidenata, uključujući i razmatranje plana Finske o vazdušnoj bezbednosti na Baltiku, rekao je stalni predstavnik Rusije u NATO-u Aleksandar Gruško.\n„Spremni smo da radimo na tome da se ovi aranžmani (na bilateralnoj osnovi sa zemljama NATO-a) usavrše. Uzgred rečeno, na redovnom rusko-američkom sastanku prema sporazumu iz 1972. godine o izbegavanju incidenata na moru, uneli smo čitav niz predloga koji uzimaju u obzir upravo one situacije sa kojima smo se susretali nedavno. Tako da je lopta na američkoj strani“, rekao je Gruško u emisiji na televiziji „Rusija 24“.\n„Ruska strana takođe izjavila da će biti spremna da odgovori na ponude drugih zemalja NATO-a koje nemaju sa nama takve sporazume i razgovara o mogućnosti njihovog potpisivanja“, dodao je on.\nRazmeštanje bataljona NATO-a u Istočnoj Evropi, kao i druge odluke o pojačavanju prisustva u regionu, zahtevaju od Moskve odgovarajuće napore za zaštitu sopstvenih interesa, rekao je Gruško.\n„U NATO-u treba da shvate da će cela ova operacija o balansiranju, naravno, dovesti do toga da ćemo stvarati onu ravnotežu koja je postojala pre nego što je NATO pokušao da stvori kontrapotencijal na granicama koje su sada NATO-ove, nažalost“, dodao je Gruško.\nOn je rekao da države, a posebno Poljska, koje će u skladu sa odlukama samita u Varšavi razmeštati bataljone NATO-a, „pre toga“ nisu predstavljale nikakvu pretnju.\n„Za nas ove zemlje nisu predstavljale interes ni sa tačke gledišta vojnog planiranja, niti uopšte sa bilo kakve vojne tačke gledišta“, naglasio je Gruško.\nNATO pokušava da „uvede neke šeme iz vremena Hladnog rata“, što Rusiji „apsolutno nije potrebno“.\nSaopštenje NATO-a nakon samita u Varšavi, u kojem se Ruska Federacija tereti za nepoštovanje međunarodnih sporazuma, neće uticati na rad Moskve i Vašingtona o Siriji, što obuhvata i okvir Međunarodne grupe za pomirenje u Siriji, izjavio je Gruško.\nRazvijena i višeslojna saradnja sa SAD u oblasti odbrane\n„Saopštenje samita ima 139 tačaka. Prilikom čitanja ovog dokumenta stiče se utisak da je to neka vrsta isečka različitih vrsta rezolucija EU od dokumenata koji se uvećavaju drugim državama. A ako govorimo o Rusiji, bilo je sakupljeno sve zajedno. Bio sam iznenađen kada sam tamo pročitao da Rusija selektivno primenjuje instrumente bezbednosti, da selektivno primenjuje sporazum o otvorenom nebu, iako je poznato da smo samo prošle godine izveli oko 40 (izviđačkih) letova“, istakao je Gruško.\nOn je dodao da je „jezik NATO-a o ulozi Rusije u Siriji takođe jedna intelektualna vežba koja treba da pokaže potpunu negativnu ulogu Rusije na međunarodnoj areni i da ona nije konstruktivan partner“.


16.000 evra za posao iz snova, ali bukvalno - Bizlife.rs\n16.000 evra za posao iz snova, ali bukvalno\n17:06 Tuluz, 05/04/2017\nFrancuski institut za svemirsku medicinu i fiziologiju (MEDES) traži dobrovoljce koji bi 60 dana proveli u krevetu ne radeći ništa osim obavljanja fizioloških potreba i za taj “rad” bili plaćeni 16 hiljada evra.\nIdealni kandidati za ovaj posao iz snova su fizički spremni muškarci stari između 24 i 45 godina, koji ne puše, nemaju alergije i imaju maksimalni indeks telesne mase između 22 i 27, preneo je Gardijan (The Guardian).\nU studiji MEDES iz Tuluza, koja se bavi efektima mikrogravitacije na telo astronauta, ima mesta za 24 muškarca. Od njih se očekuje da jedu, piju, kupaju se i obavljaju fiziološke potrebe u krevetu.\n“Pravilo je da svakog trenutka najmanje jedno rame mora biti u kontaktu sa krevetom ili okvirom”, kaže koordinator eksperimenta dr. Arno Bek i dodaje da je ideja studije da reprodukuje bestežinsko stanje na Međunarodnoj svemirskoj stanici.\nPre nego što počnu sa dvomesečnim izležavanjem kandidati će dve nedelje provesti na intezivnim fiziološkim testovima i merenjima. “Zatim će uslediti 60 dana tokom kojih moraju da ostanu u krevetu, sa glavom spuštenom za oko 6 stepeni”, rekao je Bek.\nNakon završetka eksperimenta, učesnici će još dve nedelje provesti na institutu u Tuluzu na programu oporavka, tokom kog će ponovo imati seriju testova kojima će naučnici pokušati da sagledaju negativne efekte produženog bestežinskog stanja na ljudsko telo.\n“U određenim uslovima kardiovaskularni sistem je pogođen i nije u stanju da napravi isti napor kao i pre eksperimenta. Vidimo čak i tendenciju pada pritiska i vrtoglavice”, kaže Bek.\nposao francuska konkurs svemir krevet lezanje\nRODNA RAVNOPRAVNOST: Sve je više strigačica ovaca


Kupovinom vode SARA podržite projekt Let's Do It - milion sadnicaza jedan dan!\nPoslovnePoslovne vijestiKupovinom vode SARA podržite projekt Let's Do It - milion sadnicaza jedan...\nKupovinom vode SARA podržite projekt Let’s Do It – milion sadnicaza jedan dan!\nDio prihoda od prodaje domaće prirodne mineralne vode SARA u Bingo trgovinama od 15. marta do 31. maja bit će izdvojen za sadnju drveća širom BiH.\nPrirodna mineralna negazirana voda SARA, koja dolazi iz čistog,netaknutog krajolika srednje Bosne, i ove godine s ponosom podržava najveću volonterskuakciju sadnje drveća u BiH „Let’s Do It – milion sadnica za jedan dan“.Dio prihoda od prodaje vode SARA u Bingotrgovinamaod 15. marta do 31. majabit će izdvojen za velike akcije pošumljavanja kojima se želi pomoći očuvanju okoliša u BiH te boljoj kvaliteti života.\n„Poboljšanje kvalitete života u zajednicama u kojima poslujemo i u kojima se nalaze naši proizvodni pogoni predstavlja jednu od ključnih vrijednosti kompanije Sarajevski kiseljak. Pri tome, posebnu pažnju poklanjamo projektima čiji cilj je zaštita okoliša i unapređenje životne sredine. Tu spada i sadnja drveća koje je, kao i voda, jedan od najznačajnijih prirodnih resursa. Podrška projektu „Let’s Do It – milion sadnica za jedan dan“ predstavlja naš znak zahvalnosti prema prirodi u kojoj je naša prirodna mineralna voda SARA rođena i čiju čistoću ona savršeno oslikava, ali i priliku da građane BiH podsjetimo na važnost očuvanja postojećih šuma i konstantnu potrebu za sadnjom novog drveća“, izjavila je Velinka Lujinović, direktorica Sarajevskog kiseljaka.\n„Let’s Do It BiH“ dio je svjetskog pokreta „Let’s do it World“ u kojem učestvuje preko 180 zemalja, a akcije pošumljavanja realiziraju se u saradnji s volonterima.\n“Udruženje građana Ruke i SARA su zajedno pronašli način da građanima Bosne i Hercegovine omoguće učešće u sadnji drveća čak i u izazovnom vremenu pandemije u kojem živimo. Kupovinom domaće vode SARA građani će direktno podržati volonterske akcije sadnje drveća “Let’s Do It – milion sadnica za 1 dan” koje uspješno realizujemo od 2013. godine. U dosadašnjim akcijama smo zasadili blizu pola miliona sadnica raznih vrsta drveća i ovom zajedničkom kampanjom ćemo prirodi pokloniti hiljade novih sadnica. Nadamo se velikom odzivu i podršci građana, jer svakom kupljenom bocom SARA vode doprinosimo sadnji budućih šuma koje će proizvoditi kisik, čistiti zrak, štititi od buke i klizišta i činiti našu zemlju ljepšim mjestom za život,” istakli su iz Udruženja građana Ruke iz Sarajeva, jednog od organizatora pomenuteakcije.\n„Raduje nas još jedan projekat kroz koji zajedno sa našim partnerima i kupcima možemo učiniti nešto dobro za prirodu. Kompanija Bingo dugi niz godina podržava, organizuje ili sudjeluje u ekološkim projektima, a posebno nas raduje kada to možemo uraditi sa domaćim proizvođačima. Sigurni smo da podrška naših kupaca ni ovoga puta neće izostati, jer je učešće u projektu veoma jednostavno: kupovinom Sara vode u Bingo trgovinama kupci pomažu sadnju drveća“, kazala je Tatjana Paunoski, rukovodilac službe marketinga kompanije Bingo.


Ostaviti po strani konflikte i raditi na zatvaranju OHR-a - BanjaLuka24.net - Najnovije vijesti\nOstaviti po strani konflikte i raditi na zatvaranju OHR-a\nSrijeda, 2.06.2021., 16:47Srijeda, 2.06.2021., 16:58\nLider PDP-a Branislav Borenović ocijenio je da je današnji sastanak delegacije Republike Srpske sa predsjednikom Srbije Aleksandrom Vučićem bio koristan i da je poslata jasna poruka da je pozicija Republike Srpske jasna, da je Dejtonski sporazum neupitan, a da se, kada je riječ o visokom predstavniku, mora striktno provesti Aneks 10 tog sporazuma.\nOn je rekao da je svako od učesnika današnjeg sastanka u Beogradu svjestan težine situacije u kojoj se nalazi Republika Srpska, te da bilo kakve političke konflikte i tenzije treba ostaviti po strani i vidjeti šta je potrebno uraditi da se konačno zatvori Kancelarija visokog predstavnika u BiH.\nPrema njegovim riječima, to će sigurno biti opterećenje u narednom periodu, ako BiH želi da bude dio EU.\n– Mi u EU ne možemo da idemo sa Kancelarijom visokog predstavnika. To je protektorat, to je potpuno jasno i nadam se da ćemo u dogledno vrijeme doći u situaciju da sa svim relevantnim političkim faktorima nađemo neki konsenzus oko toga da domaći lideri mogu da rade svoj posao odgovorno, ozbiljno i da nam visoki predstavnik apsolutno ne treba i da će to vrijeme vrlo brzo doći – rekao je Borenović novinarima nakon sastanka delegacija Srpske i Srbije u Beogradu povodom spornog imenovanja novog visokog predstavnika u BiH.\nPredsjednik DNS-a Nenad Nešić rekao je da je današnji sastanak pokazao da su pred Republikom Srpskom neosporno teški dani, ali da raduje da su svi iskazali zajednički stav o tome da BiH više nije potreban OHR.\nOn je naglasio da se na izazove mora odgovoriti jedinstvom srpskog naroda i jedinstvom političkih partija, te “izdizanjem iznad skupljanja jeftinih političkih poena”.\n– Jasna je poruka da ćemo braniti, štititi Republiku Srpsku, njene ustavne nadležnosti, a što se tiče visokog predstavnika, on treba da dobije potvrdu na Savjetu bezbjednosti da bi se tada moglo pričati o nekom legitimitetu – dodao je Nešić.\nLider SDS-a Mirko Šarović ocijenio je da je dobra stvar da se izvještaj visokog predstavnika o radu u BiH dostavlja Srbiji, koja je jedan od potpisnika Aneksa 10, što će zatražiti predsjednik Srbije Vučić.\nOn je naveo da je današnji sastanak bio koristan i da je, bez obzira na određena neslaganja koja postoje unutar delegacije Republike Srpske, svi vole Srpsku i žele joj najbolje.\nPrema njegovim riječima, ni vlast, ni opozicija “ne treba da se kockaju sa opštim ineteresom i pozicijom Republike Srpske”.\nŠarović je istakao da je važno zauzimanje stavova i pozicija u vezi sa novim visokim predstavnikom, koji je drugačiji od dosadašnjeg, snažna ličnost iz jake zemlje.\n– Sada je uzaludno pokazivati mišice, potrebno je više pameti, više mudrosti i dogovor oko ključnih pitanja. Ovo je zajednička stvar, zajednički, opšti interes svi želimo da učestvujemo – rekao je Šarović.\n← U Banjaluci obustava saobraćaja u Ulici Slobodana Dubočanina\nŽeljeli su SDS-u sudbinu Dodikovog piona, kakva je danas Ujedinjena Srpska\nBorenović: Opozicija ide ujedinjeno na izbore


Humanost na delu: Poznati pevali za malog Strahinju (Foto) - ShowBiz - Region - Vesti - Svet Plus\nHumanost na delu: Poznati pevali za malog Strahinju (Foto)\nPrestonička kafana "Stara pesma" organizovala je u nedelju uveče veliku humanitarnu žurku, a sve kako bi se prikupila pomoć za dečaka Strahinju Balovića, kome je zbog tumora na mozgu hitno potreban tretman matičnim ćelijama na Kubi.\n13:48 30. SEP 2014.\nPoznati se provodili i pijančili na otvaranju kafane! (Foto)\nVeliki broj javnih ličnosti odazvao se ovoj akciji i pomogao da se skupi deo novca, pa su tako svoj doprinos na žurki dali: Lexintong band, Željko Šašić, Boban Rajović, Blizanci, Nemanja Stevanović, Milica Todorović, ali i brojne druge zvezde.\nPored ukupnog pazara koji je odvojen za pomoć dečaku, deo novca je takođe sakupljen i putem humanitarne kutije koja je stajala u kafani.\nFoto: Stara pesma\nAna Mihajlovski prodaje Instagram ..\n13. mart 2021.. 11:21\nOgnjen Vranješ pokazao humanost: ..\n13. maj 2019.. 09:03\nSloba Radanović poklanja ..\n30. april 2019.. 10:26\nOgrlicu Cece Ražnatović za 3.000 ..\n19. april 2019.. 09:12\nCeca Ražnatović dala je ogrlicu ..\n5. april 2019.. 12:03\nBRAVO, SEKO! Još jedan humani ..\n9. oktobar 2014.. 17:02\nAmadeus bend primio nagradu za ..\n8. oktobar 2014.. 09:40\nŽeljko Šašić, Nemanja ..\n27. septembar 2014.. 15:31\nHitno potrebna pomoć Milošu ..\n25. septembar 2014.. 10:24


“Modernina” vakcina, koja se daje u dve doze, u decembru je odobrena za korišćenje u Sjedinjenim Državama, od kada su je primili milioni ljudi. Sveobuhvatna studija pokazala je prošle godine da vakcina uglavnom štiti od kovida-19, te da je 94 odsto efikasna u sprečavanju bolesti sa simptomima.\nNova laboratorijska studija “Moderne” i njenih saradnika sa američkog Nacionalnog instituta za zdravlje, pokazuje da vakcina izaziva slabiju imunološku reakciju na južnoafričku varijantu. Studija još nije objavljena ni u jednom medicinskom časopisu, ali “Moderna” kaže da veruje da vakcina štiti i od te varijante, barem kratko vreme.\n- Smanjeni titar antitela možda nagoveštava opasnost od ranijeg prestanka otpornosti na novu varijantu B.1.351 – navodi se u saopštenju kompanije “Moderna”.\nImajući u vidu rezultate, “Moderna” će uskoro započeti nove kliničke studije, u kojima će testirati davanje dodatne doze sadašnje vakcine, kao i vakcine specijalno napravljene da neutrališe južnoafričku varijantu korona virusa.\nZa sada nije poznato kada će istraživanje na ljudima tačno početi, jer, kako je saopštila “Moderna”, vakcina specijalno namenjena za južnoafričku varijantu virusa prvo treba da prođe nekoliko prekliničkih testova.


GOCA TRŽAN I RAŠA NOVAKOVIĆ O UBISTVU KUMA: Bio je iskren, pravedan i blag - Informer\nGoca Tržan i njen suprug Raša Novaković posle bolnog gubitka svog venčanog kuma progovorili su o nemilom događaju\n- Pamtiću ga po tome što je bio iskren, pravedan i blag - sa setom se setio Raša svog dobrog druga i kuma.\n- Mario je bio čovek divne naravi, jedan od divnih ljudi koje sam imala priliku da upoznam i mnogo nam je ovo teškopalo. Najviše me pogađa što mi živimo u zemlji u kojoj je potpuno u redu ubiti nekog zbog duga - rekla je Goca Tržan sa osetnim besom u glasu.\nGocina ćerka Lena bila je dosta vezana za kuma, jer su oni često organizovali zajednička druženja i putovanja, letovanja i zimovanja.\nGoca je osudila sve ljude koji na komentarima i društvenim mrežama govore loše o Mariju i njegovoj porodici, ističući da se radi o jako skromnom momku koji je nastradao na nedužan način, ispričala je pevačica za emisiju "Ekskluzivno".\nraša novaković Goca Tržan kum Ubistvo


lokalni izbori u BiH - Sputnjik Srbija\n22:32 26 Februar 2021\nRacija u Srebrenici: Pokušaj obaranja izbora i zastrašivanje Bošnjaka koji glasaju za Srbina\nNa delu je zastrašivanje svih Bošnjaka koji su glasali za mene na izborima, kaže za Sputnjik Mladen Grujičić, novoizabrani načelnik Srebrenice, povodom racije koju provodi agencija BiH — SIPA, zbog navodno naknadno utvrđenih nelegalnosti na izborima.\nPolitički zemljotres u Sarajevu i Banjaluci: Dva simbolična preokreta\nNa lokalnim izborima u BiH nije se očekivalo previše uzbuđenja, a desilo se nekoliko krupnih iznenađenja. Dodikova SNSD je izgubila je gradonačelnika Banjaluke, a Bakirov SDA – Sarajeva. Kakve će biti posledice ta dva simbolična preokreta u dva vodeća grada za Bošnjake i Srbe.\nŠta sledi posle izbora u bosanskom karakazanu? /video/\nLokalni izbori u Bosni Hercegovini doneli su više iznenađenja: kandidat SNSD-a za gradonačelnika Banjaluke Igor Radoičić poražen je od kandidata PDP-a Draška Stanivukovića, dok je SDA Bakira Izetbegovića izgubila Sarajevo.\nPredsednik Republike Srpske Milorad Dodik izjavio je da nije važno mišljenje lidera SDA Bakira Izetbegovića i da ta stranka kao gubitnik na lokalnim izborima u BiH ima pravo da se ljuti, kao i da ponavljanja izbora u Srebrenici neće biti bez obzira na to koliko je za Bošnjake bolan poraz Ćamila Durakovića.\nIzetbegović: Ne prihvatam rezultat iz Srebrenice\nBakir Izetbegović, predsedavajući Predsedništva BiH i lider Stranke demokratske akcije (SDA) izjavio je danas da neće priznati izbore u Srebrenici i da će SDA pružiti svu pravnu pomoć bošnjačkom kandidatu Ćamilu Durakoviću.\nCIK BiH odbacio 11 zahteva za poništenje i ponavljanje izbora\nCentralna izborna komisija Bosne i Hercegovine je na današnjoj sednici odbacila 11 zahteva za poništenje odnosno ponavljanje izbora na pojedinim ili svim biračkim mestima u nekim izbornim jedinicama.\nDodik: Konsenzus muslimana, Srba i Hrvata ili BiH nestaje\nNe želim da se pretvaram da podržavam neuspeli koncept nazvan Bosna i Hercegovina, izjavio je danas predsednik Republike Srpske Milorad Dodik i dodao da je ipak spreman da radi „kako bi se osigurala održivost BiH koja je predviđena Ustavom“.\nDuraković se i dalje nada\nBošnjački kandidat za načelnika Srebrenica Ćamil Duraković izjavio je, nakon što su danas objavljeni rezultati ponovnog brojanja glasova sa lokalnih izbora, prema kojima vodi kandidat srpskih stranaka Mladen Grujičić, da će se žaliti i tražiti da se ponovo glasa.\nGrujičić: Spreman sam da odem u Potočare\nCentralna izborna komisija BiH danas je završila ponovljeno brojanje glasova sa pet navodno spornih biračkih mesta u Srebrenici, nakon čega je gotovo izvesno da će novi načelnik Srebrenice biti nezavisni kandidat Mladen Grujičić, kojeg su podržale sve srpske stranke.\nCIK je privatna komisija Bakira Izetbegovića\nPredsednik SDA Bakir Izetbegović želi da nastavi sa nacionalnom konfrontacijom Srba i Bošnjaka i da Srebrenicu definitivno izvuče iz ustavnog poretka Republike Srpske, što pokazuje današnja odluka CIK-a da utvrđivanje izbornih rezultata sa pet biračkih mesta u ovoj opštini bude obavljeno u Sarajevu, rekao je stručnjak za bezbednost Dževad Galijašević.


Šansa za započinjanje sopstvenog biznisa - Dnevni list Danas\nPočetna » Društvo » Šansa za započinjanje sopstvenog biznisa\nProgram „Omladinsko preduzetništvo“ u Sremskim Karlovcima\nŠansa za započinjanje sopstvenog biznisa\nMladi u Sremskim Karlovcima imaju priliku da započnu sopstveni biznis ili da unaprede postojeći kojim se već bave u okviru programa „Planiranje i reagovanje u vanrednim situacijama i jačanje ekonomske sigurnosti (PPES)“ Američke agencije za internacionalni razvoj (USAID) koji se sprovodi u saradnji sa Ministarstvom omladine i sporta Republike Srbije i lokalnim samoupravama.\n0Piše: R. D. 15. februara 2010. 19.02\nProgram je prepoznao Kancelariju za mlade Sremski Karlovci kao relevantnog partnera koji će pomoći u realizaciji seta stručnih treninga za započinjanje, finansiranje i rukovođenje samostalnog biznisa mladih na teritoriji opštine Sremski Karlovci. Takođe, mladi će se upoznati sa mogućnostima finansiranja svoje biznis ideje kroz ovaj program, odnosno upoznaće se sa fondovima, finansijskim olakšicama i eventualnim kreditnim linijama.\nTreninge će sprovoditi stručne partnerske organizacije USAID-a i Ministarstva omladine i sporta. Nakon seta treninga, mladi će imati i podršku u realizaciji svojih ideja kroz organizovane konsultativne procese. Ovaj program posebno je interesantan za Sremske Karlovce s obzirom na to da se tu mnoge delatnosti ne mogu obavljati budući da se teritorija ove opštine nalazi 100 odsto pod Nacionalnim parkom i kao takva zaštićena je od svake privrede koja doprinosi zagađenju životne sredine, što mladima ostavlja mogućnost da budu inovativni i kreativni u svojim biznis idejama.\nMladi do 30 godina starosti koji imaju biznis koji žele da unaprede ili ideju koju žele da sprovedu u delo, mogu učestvovati u ovom programu popunjavanjem prijavnih formulara koji se nalaze u Kancelariji za mlade u Sremskim Karlovcima, Preradovićeva 3, 21 205, 021/ 883 351. Broj mesta je ograničen a konkurs je otvoren do 13. februara 2010.


Najlepša mesta sveta za fotografisanje (GALERIJA) - WANNABE MAGAZINE\nNajlepša mesta sveta za fotografisanje (GALERIJA)\nToliko divnih mesta na planeti a vi ne možete sve da ih posetite. A i kada bi mogli sebi da omogućite svako egzotično putovanje uzbuđenje ne bi bilo isto kao onda kada znate da ste štedeli svaki dinar toliko dugo i da ste napokon uspeli u željenoj nameri da vidite lepa i udaljena mesta. Iako bi nam verovatno trebao čitav život i više da istražimo sve lepote Zemlje, neka mesta se posebno ističu svojim izuzetnim osobinama.\nZato smo neizmerno zahvalni što možemo da uživamo u predivnim fotografijama sa svih strana sveta. Predstavljamo neka udaljena mesta koja lepotom zavređuju svaku pažnju, od građevinskih objekata do prirodnih lepota.\nUsponom Palmire u Siriji i procvatom trgovine, drevnoj prestonici Petri je odzvonilo. Od invazije Arapa u 7. veku Petra je bila zaboravljeni grad sve do 1812. godine kada ju je ponovo otkrio svetu mladi švajcarski istraživač Džon Burkhart. Petra je poznata i kao „Ružičasti grad“, zbog ružičastog krečnjaka od kojih su napravljene veličanstvene palate i grobnice.\nKule bliznakinje u Kuala Lumpuru, Malezija\nKule bliznakinje, ili kule Petronas su dva nebodera blizanca povezana hodnikom i se nalaze u glavnom gradu Malezije, Kuala Lumpuru. Građene su od 1992. do 1998. godine i jedno vreme su držale rekord kao najviše zgrade na svetu, dok ih nije nadmašioTajvanski Tajpej 101. Zgrade imaju 88 spratova sa iskjlučivo poslovnim prostorom. Visoke su 452 metra i izgrađene su uglavnom od različitih vrsta metala i stakla.


Aktivni zvučni sistem LD Systems DAVE 15 G3\nLD Systems DAVE 15 G3 je moćan aktivni kompaktni razglasni sistem. Sabvufer sa bas refleksom i drajverom od 15" pruža moćnu, masivnu bas osnovu, dok 8" sateliti i HF horne osiguravaju dobro definisane srednje i visoke tonove. 2.1 pojačalo ugrađeno u sabvufer dostavlja 2800 W pik snage, a inteligentni LD LECC DSP garantuje perfektnu interakciju i kontrolisano funkcionisanje. DSP (digital signal processor) uključuje posebno optimizovane skretnice, odvojene ekvilajzere i limitere za bass, mid i treble frekventne opsege, kao i dinamički kompresor koji kontroliše sabvufer na osnovu glasnoće.\nProfesionalne odlike DAVE 15 G3 sistema uključuju čvrsta kućišta od špera, neophodna kola za zaštitu, RCA, XLR / jack kombo, SpeakON konektore i ergonomske ručke. LD "Evolutive" ručke sabvufera su prava inovacija - omogućavaju siguran hvat bez poteškoća sa svih strana! Za preciznu vertikalnu orijentaciju satelita, nosači mogu biti vertikalno podešeni za +/- 13.5° u 7 koraka.\nKao i svi sistemi iz DAVE serije, DAVE 15 G3 je pogodan i za portabl upotrebu, i za fiksnu instalaciju.\nMax SPL (peak): 132dB\nDisperzija: 90 x 40 °\nDimenzije vufera: 15"\nŠirina vufera: 480mm\nVisina vufera: 570mm\nDubina vufera: 635mm\nDimenzije srednjetonca: 8"\n180 din / Komad\n473 din / Komad\nSunđer D30130 profilisani (piramidalis) dimenzije 2000x1000x50mm


Policija blokira ulaz na pekinšku pijacu Sinfadi koja je zatvorena posle pojave novih slučajeva korona virusa\nPojava novih zaraza korona virusom u Pekingu u vreme globalnog ublažavanja mera ograničenja predstavlja upozorenje ostatku sveta o opasnosti od povratka bolesti i na mestima gde je stavljena pod kontrolu, ali i izazov za kineske geopolitičke ambicije pošto je vladajuća Komunistička partija pobedu nad COVID-19 u toj zemlji predstavljala kao dokaz nadmoći političkog sistema Kine, pišu svetski mediji.\nKina je u nedelju, 14. juna, prijavila 57 novih slučajeva zaraze korona virusom, što je najviše od sredine aprila, navodi Asošiejtid pres (Associated Press) i ukazuje da novi slučajevi pokazuju kako se virus može vratiti dok se popuštaju mere za njegovu kontrolu.\nOd novih slučaja registrovanih u nedelju, 36 je zabeleženo u Pekingu. U gradu s 20 miliona stanovnika, ukazuje AP, ove nedelje su prvi put registrovane zaraze posle 50 dana.\nKina, gde je pandemija počela u decembru, ublažila je većinu mera ograničenja pošto je vladajuća Komunistička partija u martu proglasila pobedu nad COVID-19, dodaje AP.\nPojava rekordnog broja novih zaraza u više meseci u Kini šalje ostatku sveta upozorenje o drugom talasu dok pandemija besni Južnom Amerikom i dok je broj zaraženih u svetu približava 7,8 miliona, piše Gardijan (The Guardian).\nŠokantno obnavljanje domaćih infekcija je uznemirilo Kinu, koja je uglavnom obuzdala širenje bolesti strogim merama kretanja koje su kasnije kopirane širom sveta.\nNovi slučajevi, kako piše britanski list, takođe nude sumoran uvid u teškoće s kojima će se suočiti svet u borbi s COVID-19 dok se evropske zemlje pripremaju za otvaranje granica na početku sezone letnjih odmora posle ohrabrujućeg pada broja novozareženih.\nMere ograničenja uvedene su u delovima Pekinga u subotu, 13. juna u pokušaju sprečavanja širenja novih žarišta korona virusa, što, kako navodi agencija Frans pres (Agence France-Presse) ističe izazove čak i na mestima gde je zaraza stavljena pod kontrolu.\nŠirom sveta od COVID-9 je umrlo više od 427.000 ljudi, a zaraženo više od 7,7 miliona, dok je pandemija izazvala globalna ekonomska razaranja.\nDok mnoge zemlje dalje ublažavaju mere ograničenja iako pandemija nastavlja da se širi u drugim delovima sveta, ukazuje AFP, u Kini, gde je kriva zaraze mesecima ispred ostatka sveta, javljaju se strahovi od obnove lokalnih prenošenja virusa.\nPeking je u četvrtak, 11. juna, objavio da su zabeleženi prvi slučajevi zaraze posle dva meseca, nakon čega je saopšteno da je više od 50 zaraženih povezano s kvantaškom pijacom s koje dolazi većina hrane u kineskoj prestonici.\nVlasti su naredile stanovnicima 11 obližnjih stambenih blokova da ostanu kod kuće, kao i da se masovno testiraju, dok su, dodaje AFP, uspostavile "ratne mehanizme" i angažovale stotine policajaca.\nSvih 36 novih slučajeva COVID-19 koji su u Pekingu registrovani u nedelju, povezani su s velikom pijacom, povećavajući zabrinutost za rast obolelih u zemlji koja je naglo smanjila infekcije, ukazuje Rojters (Reuters).\nPeking je naredio testiranje svih povezanih s pijacom Sinfadi, pošto je okrug u kojem se nalazi u "ratnom" stanju, navodi Rojters i dodaje da su u kineskoj prestonici zabranjeni turistički i sportski događaji usled strahova od novog talasa pandemije u zemlji u kojoj se novi korona virus pojavio prošle godine.\nNovi slučajevi za subotu i drugih 43 prijavljenih u prethodna tri dana povezani su s pijacom na kojoj se svakog dana, prema navodima na njenom sajtu, proda više od 1.500 tona morske hrane, 18.000 tona povrća i 20.000 tona voća. Od 36 poslednja zaražena, 12 živi u stambenom bloku za radnike u Sinfadi, a skoro svi su radili ili kupovali na pijaci.\nPijaca je zatvorena u subotu pre zore i vlasti su naredile da veletržnica bude potpuno dezinfikovana. Gradski zvaničnici su, prema lokalnim medijima na koje se poziva Rojters, naložili da svi koji rade na pijaci Sinfadi ili žive u blizini budu testirani, kao i svi koji su bili u kontaktu s ljudima koji su bili na toj pijaci od 30. maja.\nTakođe, kako dodaje Rojters, vlasti najmanje 10 kineskih gradova tražile su od svojih stanovnika da ne putuju u Peking i da se prijave vlastima ako su nedavno bili u prestonici.\nMere za politički centar Kine\nPeking se priprema za drugu talas korona virusa pošto je kineska prestonica primorana da zatvori veliku pijacu i obližnje stambene blokove u reagovanju na nova lokalna prenošenja korona virusa, piše Fajnenšl tajms (The Financial Times), ali i ukazuje na obnovu teorija u Kini da virus nije nastao u toj zemlji.\nU tekstu u kineskom nacionalističkom tabloidu Globalna vremena navedeno je da je virus detektovan na daskama za sečenje uvezenog lososa na pijaci, što je, kako ukazuje britanski list, dovelo do izliva komentara na internetu koji su za nove slučajeve krivili uvezene proizvode.\nDok su mnogi trgovački centri navodno povukli losos iz prodaje, navodi povezeni s uvezenim lososom pomogli su raspaljivanju teorije da korona virus nije nastao u Kini i da su ga doneli stranci, navodi Fajnenšl tajms, dodajući da su kineske diplomate ranije iznosile ideju da je vojska SAD možda podmetnula korona virus u Vuhanu prošle godine.\nU ranima danima pandemije, Peking je uspeo da zadrži ukupan broj zaraza ispod 600, pošto su gradske vlasti u domu političkog rukovodstva Kine uvele stroga ograničenja za ulazak u grad s obaveznim karantinima u vladinim objektima, a većina međunarodnih letova preusmerena je na obližnje gradove da se smanji rizik od uvoza zaraženih u kineski politički centar.\nKina je usvojila "nultu toleranciju" za nove slučaje korona virusa, ističe Fajnenšl tajms. Oblasti s novim zarazama brzo bi bile zatvorene, često s milionima ljudi kojima je onemogućen izlazak.\nPoslednjih meseci strategija kineske vlade je bila da se potpuno izoluje svako mesto ili grad gde se pojave novi slučajevi korona virusa, ukazuje BBC.\nTo je izgleda funkcionisalo, ali, objašnjava britanski servis, zatvaranje celog Pekinga, u vreme kada deluje da je korona virus stavljen pod kontrolu, nije nešto što kineska vlada želi da uradi na brzinu.\nKineski zvaničnici nisu sigurni kako je pijaca Sinfadi, preko koje se snabdeva 80 odsto mesa i povrća u Pekingu, postala izvor novog širenja, ukazuje BBC, dodajući da su, sa strahovima od drugog talasa virusa u prestonici, stotine vojnih policajaca ušle u sada zatvorenu pijacu, dok su obližnje saobraćajne linije i škole zatvorene.\nUlozi su visoki i za Peking i za Kinu, ističe Njujork tajms (The New York Times) uz ocenu da bi obnova zaraze u Pekingu mogla da podrije ne samo javno zdravlje u Kini, već i njene geopolitičke ambicije.\nKorona virus se prvo pojavio u Kini, ali dok je pandemije pustošila ostatak sveta, kineske vlasti su, kako ističe američki list, upadljivo isticale svoj očigledan uspeh u kontroli širenja virusa kao dokaz superiornosti kineskog političkog sistema kontrole s vrha.\nVlasti su preduzele agresivne mere za sprečavanje drugog talasa, uključujući testiranje skoro 11 miliona stanovnika Vuhana, ukazuje Njujork tajms i dodaje da vlasti izgleda posebno paze na širenje u prestonici.\nKineske mokre pijace – na kojima se prodaje sveže meso, morska hrane i druga roba – došli su pod lupu prošlih meseci, pošto su mnogi od prvih slučaja u Vuhanu povezani s pijacom morske hrane koja je od tada zatvorena, mada, kako ističe američki list, epidemiolozi nisu došli do konsenzusa da li je ta pijaca izvor novog korona virusa.